open-index/open-wikipedia-markdown huggingface dataset:
മാൻഫ്രെഡ് വോൺ റിക്തോഫെൻ

ഏറ്റവും കൂടുതൽ യുദ്ധ വിമാനങ്ങൾ വെടിവെച്ചിട്ട റെക്കോർഡിട്ട വ്യോമയുദ്ധ ചരിത്രത്തിലെ ഫ്ലയിംഗ് എയ്സുമാരിൽ ഏറ്റവും പ്രഗൽഭനായി അറിയപ്പെടുന്ന ജർമൻ പൈലറ്റാണ് **മാൻഫ്രെഡ് വോൺ റിക്തോഫെൻ** (2 May 1892 – 21 April 1918).  **റെഡ് ബാരൺ** എന്നാ പേരിലും പരക്കെ അറിയപ്പെടുന്നു. 80ലധികം വിമാനങ്ങൾ വെടിവെച്ചിട്ട ഇദ്ദേഹം ഒന്നാം ലോക യുദ്ധകാലത്ത് ജർമനിയുടെ ഹീറോ ആയിരുന്നു. നിരവധി പുസ്തകങ്ങൾക്കും സിനിമകൾക്കും ഇദ്ദേഹത്തിന്റെ ജീവിതം അവലംബമായിട്ടുണ്ട്.

വർഗ്ഗം:വ്യോമയാനം
വർഗ്ഗം:1892-ൽ ജനിച്ചവർ
വർഗ്ഗം:മേയ് 2-ന് ജനിച്ചവർ
വർഗ്ഗം:1918-ൽ മരിച്ചവർ
വർഗ്ഗം:ഏപ്രിൽ 21-ന് മരിച്ചവർ
വർഗ്ഗം:ജർമ്മനി
ഷാഹിദ് പർവേശ്

ഇറ്റാവ ഖരാനയിലെ ഏഴാംതലമുറയിൽപ്പെടുന്ന പ്രമുഖ സിത്താർ വാദകനാണ്  **ഉസ്താദ് ഷാഹിദ് പർവേശ് ഖാൻ**. പിതാവായ അസീസ് ഖാനിൽ നിന്നാണ് അദ്ദേഹം സംഗീതത്തിന്റെ ആദ്യപാഠങ്ങൾ സ്വായത്തമാക്കിയത്. പ്രാഥമികമായി തബലയും വായ്പ്പാട്ടും ഹൃദിസ്ഥമാക്കിയ ഷഹീദ് ഖാൻ പിന്നീടാണ് സിത്താർ വായനയിലേയ്ക്കു തിരിഞ്ഞത്.  
## ബഹുമതികൾ
*സംഗീത നാടക അക്കാദമി അവാർഡ്.
* പദ്മശ്രീi
* സുർ സൃംഗാർ
* കുമാർ ഗന്ധർവ്വ സമ്മാൻ
* എം.എൽ.കോസർ അവാർഡ്.
## അവലംബം

## പുറംകണ്ണി
*The official website of Ustad Shahid Parvez Khan

വർഗ്ഗം:സിത്താർ വാദകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
കൊല്ലം നഗരസമൂഹം

കേരളത്തിലെ ഏറ്റവും വലിയ ഏഴാമത്തെ നഗരസമൂഹമാണു **കൊല്ലം നഗരസമൂഹം **(Kollam Urban Agglomeration ) 2011ലെ കാനേഷുമാരി പ്രകാരം കൊല്ലം നഗരസമൂഹത്തിൽ കൊല്ലം നഗരസഭ, രണ്ടു മുൻസിപ്പൽ കോർപറേഷൻ, 22 ടൗൺ, രണ്ടു പഞ്ചായത്തുകളുടെ ഭാഗങ്ങൾ എന്നിവ അടങ്ങിയിരുക്കുന്നു. പരവൂർ, കരുനാഗപ്പള്ളി എന്നിവയാണു നഗരസഭകൾ.  ഇതിൽ മൊത്തം 380,091 ജനങ്ങളുള്ളതിൽ 186,924 പേർ പുരുഷന്മാരും 193,167 സ്ത്രീകളുമാണ്. Million Plus UA/City എന്ന ഗണത്തിൽ വരുന്ന നഗരസമൂഹത്തിൽ 93.28 ശതമാനം സാക്ഷരതയും  

## നഗരസമൂഹത്തിന്റെ ഭാഗങ്ങൾ

## അവലംബം


വർഗ്ഗം:കൊല്ലം നഗരസമൂഹം
യൂണീറ്റ

പോർച്ചുഗീസ് കോളനി ഭരണത്തിൽ നിനും ആഫ്രിക്കൻ രാജൃമായ അംഗോളയെ മോചിപ്പിക്കാൻ രൂപം കൊണ്ട പോരാട്ട സംഘടനയാണ് *'യൂണീറ്റ*. ദി നാഷണൽ യൂണിയൻ ഫോർ തെ ഇൻഡിപെൻഡൻസ് ഓഫ് അംഗോള () എന്നതാണ് ഇതിന്റെ പുർണ്ണരൂപം. 1966 മാർച്ച്‌ 13-നാണ് യൂണീറ്റ രൂപികരിച്ചത്. അംഗോള സ്വാതന്ത്ര സമരത്തിനെത്തുടർന്ന് രാജൃത്തെ പ്രധാന കഷിയായ M.P.L.A-യുമായി യൂണീറ്റക്ക് ഉണ്ടായായ അഭിപ്രായ വ്യത്യാസങ്ങൾ ഇരുപതാംനൂറ്റാണ്ട് കണ്ട ഏറ്റവും രക്തരൂഷിതമായ ആഭ്യന്തര യുദ്ധത്തിനിടയാക്കി. യു.എസ്.എ, ദക്ഷിണാഫ്രിക്ക എന്നീ രാജ്യങ്ങളുടെ സഹായം ലഭിച്ച യൂണീറ്റ ഏറ്റവും പ്രമുഖ ഗറില്ലാ സേനകളിലൊന്നായിരുന്നു. 2002 ഫെബ്രുവരിയിൽ നടന്ന ഏറ്റുമുട്ടലിൽ യൂണീറ്റയുടെ പ്രമുഖ നേതാവ് ജോനാസ് സാവിമ്പി കൊല്ലപ്പെട്ടു.

## അവലംബങ്ങൾ
മുട്ടിയറ കലാപം, 1841

മമ്പുറത്തിന് ഏതാനും കിലോമീറ്റർ അകലെ തിരൂരങ്ങാടിക്ക് തൊട്ടുള്ള മുട്ടിയറയിൽ 1841ൽ നടന്ന ഒരു ബ്രിട്ടീഷ് വിരുദ്ധ കലാപമാണ്‌ മുട്ടിയറ കലാപം.  മുട്ടിയറ പള്ളിയിൽ അഭയം തേടിയ 11 മുസ്ലിങ്ങളെ ബ്രിട്ടീഷ് പട്ടാളം പള്ളിയിൽ കയറി വെടി വെച്ചു കൊന്നത് ഈ കലാപത്തിലാണ്. ഈ കലാപമാണ്‌ സയ്യിദ് അലവി തങ്ങൾക്ക് പ്രശസ്തമായ സൈഫുൽ ബത്താർ എന്ന കൊളോണിയൽ വിരുദ്ധ കൃതി എഴുതാൻ പ്രേരണയായത്.

ചില സാമൂഹ്യ ദ്രോഹികളെ ഉപയോഗിച്ച് ബ്രിട്ടീഷുകാർ ആസൂത്രിതമായി സൃഷ്‌ടിച്ച കലാപമായിരുന്നു മുട്ടിയറ കലാപം. ചില ചെറിയ പ്രശ്നങ്ങളെ തുടർന്ന് മുട്ടിയറയിലെത്തിയ ബ്രിട്ടീഷ് പട്ടാളം അവിടെയുണ്ടായിരുന്ന ജനങ്ങൾക്ക്‌ നേരെ മർദ്ദനമഴിച്ചു വിട്ടു. പ്രകോപിതരായ മുസ്‌ലിംകൾ പട്ടാളത്തിനെതിരെ കയ്യിൽ കിട്ടിയ ആയുധവുമായി രംഗത്തിറങ്ങി. പട്ടാളക്കാരിൽ ചിലർ മരിച്ചുവീണു. അതോടെ പള്ളിയിൽ വളഞ്ഞു ആക്രമിച്ച ബ്രിട്ടീഷ് പട്ടാളത്തിന്റെ വെടിവെപ്പിൽ പള്ളിയിൽ ഉണ്ടായിരുന്ന 11 പേർ രക്തസാക്ഷ്യം വരിച്ചു. നിരവധി പേർക്ക് പരിക്കേറ്റു. കൈതക്കകത്ത് കുഞ്ഞാലൻകുട്ടി സാഹിബും അദ്ദേഹത്തന്റെ സഹോദരൻമാരും പിതൃസഹോദരപുത്രൻമാരുമായിരുന്നു കൊല്ലപ്പെട്ടവർ. ഇവർ മുട്ടിയറ ശുഹദാക്കളെന്ന പേരിൽ അറിയപ്പെടുന്നു

വർഗ്ഗം:കേരളത്തിലെ കലാപങ്ങൾ
വർഗ്ഗം:1841
സൈഫുൽ ബത്താർ

മമ്പുറം സയ്യിദ് അലവി തങ്ങൾ മലബാർ മുസ്ലിങ്ങളെ ബ്രിട്ടീഷ് ഭരണത്തിനെതിരെ സമരാഹ്വാനം ചെയ്തുകൊണ്ട് എഴുതിയ കൊളോണിയൽ വിരുദ്ധ കൃതിയാണ് **സൈഫുൽ ബത്താർ**. അറബി ഭാഷയിലെഴുതിയ ഈ കൃതിയുടെ മുഴുവൻ പേര് ***സൈഫുൽ ബത്താർ, അലാ മാൻ വലാ യുആലിൽ കുഫ്ഫാർ*** എന്നാണ്. ബ്രിട്ടീഷ് ഭരണത്തിനെതിരായ ഒരു ഫത്വ രൂപത്തിലാണ് കൃതി.
## പശ്ചാത്തലം
സയ്യിദ് അലവി തങ്ങളുടെ സ്വദേശമായ മമ്പുറത്തിനു അധികം അകലെയല്ലാതെ മുട്ടിയറയിൽ 1841ൽ നടന്ന ബ്രിട്ടീഷ് വിരുദ്ധ കലാപത്തിന്റെ പശ്ചാത്തലത്തിലാണ് ഈ കൃതി രചിക്കപെടുന്നത്. കലാപത്തിനിടെ പള്ളിയിൽ അഭയം തേടിയ 11 മുസ്ലിങ്ങളെ ബ്രിട്ടീഷ് പട്ടാളം പള്ളിയിൽ കയറി വെടി വെച്ചു കൊല്ലുകയുണ്ടായി. നേരത്തെ തന്നെ കടുത്ത ബ്രിട്ടീഷ് വിരുദ്ധനായിരുന്ന സയ്യിദ് അലവി തങ്ങളെ ഈ സംഭവം കൂടുതൽ രോഷാകുലനാക്കി. ഈ സംഭവത്തിന്റെ പശ്ചാത്തലത്തിലാണ് ബ്രിട്ടീഷ് ഭരണത്തെ രാഷ്ട്രീയമായും സാമ്പത്തികമായും സാംസ്കാരികമായും ബഹിഷ്കരിക്കണമെന്ന് ആഹ്വാനം ചെയ്തു അദ്ദേഹം സൈഫുൽ ബത്താർ രചിക്കുന്നത്‌

## ഉള്ളടക്കം
ഇസ്ലാമികമായ നിലപാടിൽ നിന്ന് കൊണ്ട് ബ്രിട്ടീഷ് സാമ്രാജ്യത്തെ എതിർക്കൽ എന്തെല്ലാം കാരണം കൊണ്ട് നിർബന്ധമാണ്‌ എന്നതാണ് ഈ കൃതിയുടെ ഉള്ളടക്കം.ഒത്തിരി ഏറെ പ്രവചനവും മമ്പുറം തങ്ങൾ നടത്തിയിട്ടുണ്ട്. ഇംഗ്ലീഷുകാർ നാടുവിട്ട ശേഷം നമ്മുടെ ജനങ്ങളിൽ ആപത്തിറങ്ങുകയും ദീനിലും ജീവിതത്തിലും ദാരിദ്ര്യം ബാധിക്കുകയും ചെയ്യും. അക്കാലത്തുള്ള ജനങ്ങൾ പുകവലിക്കാരുടെ സേവകരും ഉപകരണങ്ങളുമാകും.
അവരിൽ ചിലർ ഭൗതിക ഭരണ നിയമങ്ങളും യുക്തിവാദങ്ങളും പഠിക്കുന്നതിൽ ഉൽസുകരാകും. ബ്രിട്ടീഷുകാർ നാടുവിട്ട ശേഷം വഴിപിഴച്ച പ്രകൃതിവാദികൾ വർദ്ധിക്കും.
മനുഷ്യരെ വഴിതെറ്റിക്കാൻ പിശാചൊരുക്കുന്ന കെണിയാണ്‌ പുകയിലയുടെയും തീയിന്റെയും തിരികൾ. (പുകവലിക്കാർ ശ്രദ്ധിക്കുക)
കാലത്തിന്റെ ലഹരിയിലകളുടെ ഉപാസകന്മാർ തങ്ങളുടെ മതത്തിൽ നിന്നു വ്യതിചലിച്ചിരിക്കുന്നു. മറ്റുള്ളവരോട്‌ കൂടെ അവർ ഉരുണ്ടു വീഴുകയും ചെയ്തിരിക്കുന്നു.
ജനങ്ങൾക്കിടയിൽ സമ്പത്ത്‌ തുല്യമായി വിതരണം ചെയ്യണമെന്ന്‌ വാദിക്കുന്നവരുടെ പ്രസ്താവം വളരെ ദുഷിച്ചതാണ്‌.
റഷ്യക്കാരധികവും ഖിബ്ത്വികളും പ്രകൃതിവാദികളും നിരീശ്വരവാദികളും നാഗരികവാദികളായ സിന്ധികളുമാണ്‌.
ഫിർഔനിന്റെ ജനത ആഴിയിൽ മുങ്ങുന്നതു കണ്ട്‌ ഓടി രക്ഷപ്പെട്ട അവർ സിന്ധ്‌ നാടിൽ നാഗരിക ജീവിതം തൃപ്തിപ്പെട്ടു കൂടി.
റഷ്യക്കാർ അവസാന കാലത്ത്‌ ദജ്ജാലിന്റെ പാർട്ടികളും സേവകരുമാകും. പ്രിയപ്പെട്ട ഔക്കോയാ, എന്റെ ഈ വാക്കുകൾ പരിശുദ്ധ ജുമുഅത്ത്‌ പള്ളിയുടെ മിഹ്റാബിൽ എഴുതി വെക്കുക

## അനന്തര ഫലം
സയ്യിദ് അലവി തങ്ങളുടെ ജീവിത കാലത്തും അതിനു ശേഷവും ബ്രിട്ടീഷ് ഭരണത്തിനെതിരായ സമരാഗ്നി ആളിക്കത്തിച്ച ഈ കൃതി ഇറങ്ങിയ ശേഷമാണ് 1843ലെ ചേറൂർ വിപ്ലവം നടന്നത്, 1921ലെ മലബാർ കലാപത്തിനും ന് പ്രേരണയായത്തിലും ചെറുതല്ലാത്ത കാരണമായിട്ടുണ്ട്.

## അവലംബം
മമ്പുറം തങ്ങന്മാർ, സമരം - പ്രത്യയശാസ്ത്രം. ഐ.പി.എച്ച് പബ്ലിക്കേഷൻ.
ഇസ്ലാമിക വിജ്ഞാന കോശം

വർഗ്ഗം:മമ്പുറം തങ്ങന്മാർ
നിയമസഭാമന്ദിരം

കേരളത്തിന്റെ **നിയമസഭാ മന്ദിരം** (Kerala State Legislative Assembly) സ്ഥിതിചെയുന്നത് തലസ്ഥാനമായ തിരുവനന്തപുരത്താണ്. ഇപ്പോഴത്തെ നിയമസഭാ മന്ദിരത്തിന്റെ ഉദ്ഘാടനം 1998 മെയ്‌ 22 ന് അന്നത്തെ രാഷ്ട്രപതി കെ. ആർ. നാരായണൻ അണ് നിർവഹിച്ചത്. 1998 ജൂൺ 30 നാണ് ഈ മന്ദിരത്തിൽ ആദ്യമായി സമ്മേളിച്ചത്. നിയമസഭാ മന്ദിരത്തിന്റെ പ്രധാന കവാടവും മന്ദിരത്തിനു മുകളിലുള്ള കുംഭഗോപുരവും കേരള വാസ്തുനിർമ്മാണ മാതൃകയിലാണ് നിർമിച്ചിരിക്കുന്നത്.16 മീറ്റർ ഉയരമുള്ള കവാടം ഗവർണറുടെ സന്ദർശനം പോലുള്ള ആചാരപരമായ അവസരങ്ങളിൽ മാത്രമെ തുറക്കുകയുള്ളു. നിയമസഭാ സമുച്ചയത്തിന്റെ ആകെ വിസ്തീർണ്ണം 61,760 ചതുരശ്രമീറ്ററാണ്. അഡ്മിനിസ്ട്രേറ്റീവ് ബ്ലോക്കിന് 19,180 ചതുരശ്രമീറ്ററും നിയമസഭാ മന്ദിരത്തിനു 42,583 ചതുരശ്രമീറ്ററും വിസ്തീർണ്ണമുണ്ട്. സ്പീക്കർ, ഡെപ്യൂട്ടി സ്പീക്കർ, നിയമസഭാ സെക്രട്ടറി എന്നിവർക്ക് താമസിക്കാനുള്ള കെട്ടിടിങ്ങളും സമുച്ചയത്തിന്റെ ഭാഗമാണ്. ഏട്ടു നിലകളുള്ള നിയമസഭാ മന്ദിരത്തിന്റെ മൂന്നു നിലകൾ തറനിരപ്പിനു താഴെയും അഞ്ച് നിലകൾ തറനിരപ്പിനു മുകളിലുമായിട്ടാണ്. 1340 ചതുരശ്രമീറ്റർ വിസ്തീർണ്ണമുള്ള നിയമസഭാ ഹാളിന് 29 മിറ്റർ ഉയരമുണ്ട് ഇപ്പോൾ 189 ഇരിപ്പിടങ്ങളാണ് സജ്ജീകരിച്ചിരിക്കുന്നത്. ചിഫ് ആർക്കിടെക്റ്റ് രാമ സ്വാമി അയ്യർ ആണ് മന്ദിരം രൂപകൽപന ചെയ്തത്. പുതിയ ഹൈക്കോടതി എറണാക്കുളത്തു സജ്ജമാകുന്നതു വരെ നിയമസഭാ മന്ദിരമായിരുന്നു സംസ്ഥാന പൊതുമരാമത്ത് വകുപ്പ് നിർമിച്ച ഏറ്റവും വലിയ കെട്ടിടം.

## അവലംബം
സംസ്കാര പഠനം

സമൂഹത്തെയും അതിൻറെ രാഷ്ട്രീയത്തേയും അപഗ്രഥനം ചെയ്യാൻ സംസ്കാരത്തെ പഠന വിധേയമാക്കുന്ന ഒരു പഠന മേഖലയാണ് **സംസ്കാര പഠനം**. 1960 കളിൽ ബ്രിട്ടനിൽ രൂപം കൊണ്ട ഈ പഠന ശാഖ സാഹിത്യ പഠനം, ചരിത്ര പഠനം മുതലായ മേഖലകളിൽ വില്പവകരമായ മാറ്റങ്ങൾ വരുത്തി.

## അവലംബങ്ങൾ
സംസ്കാരവും സമൂഹവും (ഗ്രന്ഥം)

വിഖ്യാത ചിന്തകനും സാഹിത്യ-സാംസ്കാരിക വിമർശകനും നോവലിസ്റ്റുമായിരുന്ന റെയ്മണ്ട് വില്ല്യംസിന്റെ 1958 ൽ പുറത്തിറങ്ങിയ ഒരു കൃതിയാണ് **സംസ്കാരവും സമൂഹവും**.

## അവലംബം

വർഗ്ഗം:ഗ്രന്ഥങ്ങൾ
ഉദ്ദത്തുൽ ഉമറാഅ്

ബ്രിട്ടീഷ് സാമ്രാജ്യത്തിനെതിരെ സമരത്തിന്‌ ആഹ്വാനം ചെയ്തു മമ്പുറം സയ്യിദ് ഫസൽ തങ്ങൾ രചിച്ച ഗ്രന്ഥമാണ് **ഉദ്ദത്തുൽ ഉമറാഅ്**. മുഴുവൻ പേര് ഉദ്ദത്തുൽ ഉമറാഅ് വൽ ഹുക്കാം ലിഇഹാനത്തിൽ കഫറത്തി വ അബദത്തിൽ അസ്‌നാം. സയ്യിദ് ഫസലിനെ 1852 ബ്രിട്ടീഷുകാർ നാടുകടത്തിയ ശേഷം അദ്ദേഹം ഓട്ടോമൻ സാമ്ര്യാജ്യത്തിന്റെ തലസ്ഥാനമായ ഇസ്താംബൂളിലെത്തി തുർക്കി ഖലീഫയുടെ കീഴിൽ ഉന്നത ഉദ്യോഗം സ്വീകരിച്ച സമയത്ത് ഈ കൃതി തുർക്കി ഭാഷയിലും പ്രസിദ്ധപ്പെടുത്തുകയുണ്ടായി.

വർഗ്ഗം:മമ്പുറം തങ്ങന്മാർ
ശാഹിദ് ബദർ ഫലാഹി

സ്റ്റുഡന്റ്‌സ് ഇസ്ലാമിക് മൂവ്മെന്റ് ഓഫ് ഇന്ത്യ നിരോധിക്കപ്പെടുന്ന സമയത്ത് ദേശീയ പ്രസിഡന്റ് ആയിരുന്ന വ്യക്തിയാണ് **ഡോ. ശാഹിദ് ബദർ ഫലാഹി**. യൂനാനി ഡോക്ടർ ആയ അദ്ദേഹം അഅസം ഗഡിൽ പ്രാക്ടീസ് ചെയ്യവേ രാജ്യദ്രോഹ കുറ്റം ചുമത്തപ്പെട്ടു അറസ്റ്റിലായി. 2001 ജനുവരിയിൽ മതസ്പർദ്ധ വളർത്തുന്ന പോസ്റ്റർ ഒട്ടിച്ചു എന്ന കേസും അദ്ദേഹത്തിനെതിരെ ഉണ്ടായി. നീണ്ട വിചാരണക്ക് ശേഷം 2015 മാർച്ച് 26ന് ന്യൂഡൽഹി  പട്യാല ഹൗസിലെ മെട്രോപൊളിറ്റൻ കോടതി കുറ്റക്കാരനല്ലെന്നു തെളിഞ്ഞതിനെ തുടർന്ന് വെറുതെ വിട്ടു.

## അവലംബം

വർഗ്ഗം:നിരോധിത സംഘടനാ പ്രവർത്തകർ
ഓൾഡ്‌ ഗ്ലോറി

**ഓൾഡ്‌ ഗ്ലോറി** അമേരിക്കൻ ഐക്യനാടുകളുടെ പതാകയുടെ വിളിപ്പേരാണ്. താരകങ്ങളും രേഖകളും (stars and stripes) എന്നും അമേരിക്കൻ (United States of America) പതാക അറിയപ്പെടുന്നുണ്ട്. അമേരിക്കയുടെ ദേശിയപതാകയിലെ 50 നഷ്ത്രങ്ങൾ 50 സംസ്ഥാനങ്ങളെയും ചുവപ്പ്, വെളുപ്പ് നിറങ്ങലിലുള്ള 13 വരകൾ അമേരിക്കയിലുണ്ടായിരുന്ന 13 കോളനികളെയും സുചിപ്പിക്കുന്നു. പത്തൊൻപതാം നൂറ്റാണ്ടിലെ അമേരിക്കൻ നാവികനായിരുന്ന വില്യം ഡ്രൈവറുടെ (മാർച്ച് 17, 1803 - മാർച്ച് 3, 1886) ഉടമസ്ഥതയിലുള്ള യഥാർത്ഥ "ഓൾഡ് ഗ്ലോറി", എന്ന പതാക കടലിൽ പറത്തുകയും പിന്നീട് ടെന്നസിയിലെ താമസസ്ഥലമായ നാഷ്‌വില്ലെയിലേക്ക് കൊണ്ടുവരികയും ചെയ്തു. പതാകയെ വളരെയധികം വിലമതിച്ചിരുന്ന ഡ്രൈവർ അമേരിക്കൻ ആഭ്യന്തരയുദ്ധകാലത്ത് പതാക പിടിച്ചെടുക്കാൻ ശ്രമിച്ച കോൺഫെഡറേറ്റുകളിൽ നിന്ന് അതിന്റെ സുരക്ഷ ഉറപ്പാക്കുകയും ചെയ്തു. 1922-ൽ, ഡ്രൈവറുടെ മകളും മരുമകളും തങ്ങൾക്ക് സ്വന്തമാണെന്ന് അവകാശപ്പെട്ട യഥാർത്ഥ "ഓൾഡ് ഗ്ലോറി" സ്മിത്സോണിയൻ ഇൻസ്റ്റിറ്റ്യൂഷന്റെ ശേഖരത്തിന്റെ ഭാഗമായിത്തീരുകയും, അവിടെ അത് നാഷണൽ മ്യൂസിയം ഓഫ് അമേരിക്കൻ ഹിസ്റ്ററിയിൽ സൂക്ഷിക്കപ്പെടുകയും ചെയ്തിരിക്കുന്നു.

## അവലംബം
ഓൾഡ്‌ ഗ്ലോറി (വിവക്ഷകൾ)

**ഓൾഡ്‌ ഗ്ലോറി** എന്ന പേരുകൊണ്ടു് താഴെ പറയുന്ന ഏതു വ്യക്തിയേയും വിവക്ഷിക്കാം.
* ഓൾഡ്‌ ഗ്ലോറി - അമേരിക്കൻ പതാക
* ഓൾഡ്‌ ഗ്ലോറി - ഷിപ്‌മാൻ ആൻഡ്രൂസിന്റെ പുസ്തകം
* ദ് ഓൾഡ്‌ ഗ്ലോറി - റോബർട്ട് ലവലിന്റെ നാടകം
ഒയാസിസ്‌ ഓഫ് ദ സീസ്

ലോകത്തിൽ ഇന്നുവരെ നിർമിച്ചിട്ടുള്ളതിൽവച്ച് ഏറ്റവും വലിയ യാത്രാക്കപ്പൽ ആണ് **ഒയാസിസ്‌ ഓഫ് ദ സീസ്**. 63000 പേർക്ക് യാത്ര ചെയ്യാം. ഇന്ത്യയിൽ റോയൽ കരിബിയിൻ കരിമ്പൻ ഇന്റർനാഷ്ണൽ എന്ന കപ്പൽ കമ്പനിയാണ് ഇതിന്റ ഉടമസ്ഥർ. രണ്ടേകാൽ ലക്ഷം ടൺ കെവുഭാരമുള്ള കപ്പലീന് അതിശക്തങ്ങളായ 6 എഞ്ചിനുകളനുള്ളത് മൊത്തം 1,36,000 കുതിരശക്തിയാണ്ശേഷി. മണിക്കൂരിൽ 42 കിലോമീറ്റർ വേഗത്തിൽ സഞ്ചരിക്കുന്നഈ കപ്പലിൽ 2165 ജോലിക്കാരുണ്ട്. 2007 ൽ കീലിട്ട ഈ കപ്പലിന്റ നിർമ്മാണം 15 ഏപ്രിൽ 2009 ൽ പുർത്തിയായി. 18 നിലകളള്ള കപ്പലിൽ 2700 മുറികളും പാർക്ക്‌,തിയേറ്ററുകൾ, ഷോപ്പിംഗ്‌ സെന്റർ, സ്റ്റേഡിയം, നീന്തൽക്കുളം, റസ്റ്റോറന്റുകൾ, തുടങ്ങി ആധുനിക സൗകരൃങ്ങളെല്ലാമുണ്ട്.1200 അടി നിളവും 220 അടി വീതിയും ജലനിരപ്പിനു മുകളിൽ 240 അടി ഉയരമുള്ള കപ്പലിന്റ നിർമ്മാണച്ചെലവ് 6,500 കോടിയാണ്.

## അവലംബം

### കൂടുതൽ വായനയ്ക്ക്

*
*

## പുറത്തേക്കുള്ള കണ്ണികൾ
*
*
കൊല്ലത്തിന്റെ സമ്പദ്‌ഘടന

കൊല്ലത്തിന്റെ സാമ്പത്തികഘടന പ്രധാനമായും കൃഷിയെ ആശ്രയിച്ചിരിക്കുന്നു. കശുവണ്ടി വ്യവസായം, മത്സ്യബന്ധനം എന്നിവയ്ക്കും സാമ്പത്തിക അടിത്തറയെ ക്രമപ്പെടുത്തുന്നതിൽ കാര്യമായ പ്രാധാന്യമുണ്ട്. 
## രൂപരേഖ

ജില്ലയിൽ പൊതുമേഖലാ, സ്വകാര്യമേഖലാ സ്ഥാപ്നനങ്ങളിൽ 102 789 പേർ തൊഴിലെടുക്കുന്നു. ചെറുകിട വ്യവസായ യൂണിറ്റുകളിലായി 106 755 തൊഴിലാളികൾ പണിയെടുക്കുന്നു. തീപ്പെട്ടി, കരകൌശലം, റബ്ബർ, പ്ലാസ്റ്റിക്ക്, തുകൽ, റെക്സിൻ, സോപ്പ്, ഭക്ഷ്യോൽപ്പാദനം, എഞ്ചിനീയറിങ്ങ് എന്നീ മേഖലകളീലായി 399 545 പേർ തൊഴിലെടുക്കുന്നു. കശുവണ്ടി മേഖലയിൽ 2.5 ലക്ഷം തൊഴിലാളികൾ ഉണ്ട്. ഇന്ത്യയിലെ കശുവണ്ടി കയറ്റുമതിയുടെ 75%ൽ അധികം കൊല്ലം ജില്ലയിൽ നിന്നാണ്. അതുകൊണ്ട് കൊല്ലത്തെ 'Cashew Capital of the India' എന്നു വിശേഷിപ്പിക്കാറൂണ്ട്.

മ‍ത്സ്യ മേഖലയിൽ ഏതാണ്ട് ഒരു ലക്ഷത്തോളം പേർ ഉപജീവനം നടത്തുന്നു. ലോഹമണൽ കൊണ്ട് സമ്പന്നമായ ചവറ തീരദേശത്ത് ഇന്ത്യൻ റെയർഎർത്ത്സ്, കേരള മിനറൽസ് & മെറ്റൽസ് മുതലായ വൻകിട വ്യവസായശാലകൾ സ്ഥിതിചെയ്യുന്നു. മുണ്ടയ്ക്കൽ ഇൻഡസ്ട്രിയൽ എസ്റ്റേറ്റ്, ഉമയനല്ലൂർ സിഡ്‌കോ ഇൻഡസ്ട്രിയൽ എസ്റ്റേറ്റ് എന്നിവ കൊല്ലത്തെ വ്യാവസായിക എസ്റ്റേറ്റുകളാണ്. ലോകത്ത് ഏറ്റവുമധികം പെൻസിൽ സ്ലേറ്റ് നിർമ്മിക്കുന്നത് കൊല്ലത്താണ്. തിരുവനന്തപുരം ടെക്നോപാർക്കിന്റെ ഒരു ഉപകേന്ദ്രം കുണ്ടറയിൽ സ്ഥിതി ചെയ്യുന്നു. നീണ്ടകര, കാവനാട്, ശക്തികുളങ്ങര, മരുത്തടി എന്നീ പ്രദേശങ്ങളിൽ കയറ്റുമതിയ്ക്കായി മത്സ്യവും ജലജീവികളുടെയും സംസ്കരണം വ്യാവസായികാടിസ്ഥാനത്തിൽ നടത്തുന്നുണ്ട്.  നത്തയ്ക്കാ ഇവയിൽ പ്രധാനമാണ്. അഷ്ടമുടിയിൽ ഇവയുടെ കൃഷി നടക്കുന്നുണ്ട്. കൊല്ലം തുറമുഖം ഇന്ത്യയിലെ പ്രധാന തുറമുഖമായി മാറുമെന്ന് പ്രതീക്ഷിക്കപ്പെടുന്നു. 

## ഇതും കാണുക
* കൊല്ലത്തെ കശുവണ്ടി വ്യവസായം

## അവലംബം


വർഗ്ഗം:സമ്പദ്‌വ്യവസ്ഥകൾ
വർഗ്ഗം:അപൂർണ്ണ ലേഖനങ്ങൾ
വർഗ്ഗം:കൊല്ലം
ക്രൗതർ മസോണിക് ഹാൾ

കൊല്ലത്തെ മസോണിക് ലോഡ്ജുകളിൽ പ്രധാനപ്പെട്ട ഒന്നാണു **ക്രൗതർ മസോണിക് ഹാൾ** അഥവാ **ഫ്രീമേസൺസ് ഹാൾ**. കൊച്ചുപിലാംമൂട്ടിൽ ഉള്ള ഈ കെട്ടിടം 1806 മുതൽ തന്നെ മസോണിക് മീറ്റിങ്ങുകൾക്ക് ഉപയോഗിക്കുന്നു. ഗ്രാൻഡ് ലോഡ്ജ് ഓഫ് ഇന്ത്യയുടെ ഭാഗമായ ഇത് തിരുവിതാംകൂറിലെ ഫ്രീമേസണറി പ്രവർത്തനങ്ങളുടെ ഒരു സ്മാരകമാണ്. 2009-ൽ ഇ കെട്ടിടം കോടതി നിർമ്മിക്കുന്നതിനായി പൊളിച്ചു മാറ്റാൻ തീരുമാനിച്ചെങ്കിലും പ്രദേശവാസികളുടെ എതിർപ്പിനെ തുടർന്ന് തീരുമാനം പിൻവലിക്കുകയായിരുന്നു. 

## അവലംബം


വർഗ്ഗം:കൊല്ലം ജില്ലയിൽ സ്ഥിതി ചെയ്യുന്ന സ്മാരകങ്ങൾ
പാലത്തറ

# പാലത്തറ, കൊല്ലം ജില്ല
# പാലത്തറ ദുർഗ്ഗാ ദേവി ക്ഷേത്രം ( കൊല്ലം ജില്ല)
# പാലത്തറ, പാലക്കാട് ജില്ല
# പാലത്തറ, ആലപ്പുഴ ജില്ല
വടകര പശു

കോഴിക്കോട് ജില്ലയിലെ വടകര പ്രദേശത്തുകാണുന്ന നാടൻ പശുവിനെയാണ് **വടകര പശു** എന്നു വിളിയ്ക്കുന്നത്. പ്രദേശത്തെ വീടുകളിൽ സാധാരണയായിരുന്ന ഈ ഇനം ഇന്ന് എണ്ണത്തിൽ കുറവാണ്. വംശനാശത്തിന്റെ വക്കിൽ
കേരള കാർഷിക സർവ്വകലാശാല ദേശീയ കാർഷിക ടെക്നോളജി പദ്ധതിയുടെ ഭാഗമായി 2003-ൽ നടത്തിയ സമഗ്രപഠനത്തിൽ വടകര മേഖലയിൽ 20,000-ത്തോളം തനതിനം പശുക്കൾ സംരക്ഷിക്കപ്പെടുന്നുണ്ടെന്ന് കണ്ടെത്തിയിരുന്നു. എന്നാൽ പത്തുവർഷം കഴിഞ്ഞ് 2013-ൽ വീണ്ടും കണക്കെടുത്തപ്പോൾ വടകര പശുക്കളുടെ എണ്ണം ആയിരത്തിൽ താഴെ മാത്രമായിരുന്നു. ഒരു തനത് ജീവിയിനം എത്ര വേഗതയിലാണ് വംശനാശത്തിലേക്ക് നീങ്ങുന്നത് എന്നതിന്റെ ആഴം വ്യക്തമാക്കുന്ന കണക്കാണിത്.

## പേരിനു പിന്നിൽ
വടക്കൻ പാട്ടിന്റെ ഈരടികളിലൂടെയും കളരിപ്പയറ്റിന്റെ പെരുമയിലൂടെയും ലോകത്തിന് സുപരിചിതമായ നാടാണ് വടകരയും അതുൾപ്പെടുന്ന കടത്തനാടൻ ദേശവും. പേരും പെരുമയും ചരിത്രപ്രൗഢിയും ഏറെയുള്ള വടകരയെന്ന ദേശത്തിന് സ്വന്തമെന്ന് പറയാൻ ഒരു തനതിനം പശുക്കൾ കൂടിയുണ്ട്. അതാണ് വടകര പശുക്കൾ. തീരസാമീപ്യം ഏറെയുള്ള കടത്തനാടിന്റെ മണ്ണിൽ ഉരുത്തിരിഞ്ഞതും ഉപജീവിക്കുന്നതുമായ നാടൻ പശുക്കളാണ് വടകര പശുക്കൾ.

## പ്രത്യേകതകൾ
പരമാവധി 100 മുതൽ 125 സെന്റീമീറ്റർ വരെയാണ് ഉയരം. കറുപ്പ്, വെളുപ്പ്, തവിട്ട് നിറങ്ങളിലാണ് പ്രധാനമായും പശുക്കൾ കാണപ്പെടുന്നത്. ചെറുതും മുന്നോട്ട് ചാഞ്ഞ് നിൽക്കുന്നതുമായ മുതുകിലെ പൂഞ്ഞയും വശങ്ങളിലേക്ക് വളർന്ന് അകത്തേക്ക് വളഞ്ഞ ചെറിയ കൊമ്പുകളും കഴുത്തിലെ നന്നായി ഇറങ്ങി വളർന്ന താടയും നിലത്തറ്റം മുട്ടുന്ന വാലുകളുമെല്ലാം വടകര പശുവിന്റെ ശരീരപ്രത്യേകതകളാണ്. ചെറിയ മിനുമിനുത്ത രോമങ്ങളും ഉരുണ്ട അഗ്രത്തോടുകൂടിയ ചെറിയ മുലക്കാമ്പുകളും വടകര പശുവിന്റെ ലക്ഷണങ്ങളാണ്.

## വടകര പശു സംരക്ഷണം എങ്ങനെ?
കോഴിക്കോട് ജില്ലക്കാർ വടകര പശുക്കളെ വളർത്താൻ ശ്രദ്ധിക്കുക. വടകര ജനുസ്സ് പശു വാങ്ങാൻ ആഗ്രഹിക്കുന്നു എങ്കിൽ വടകര കാള കൂടി വളർത്താൻ പറ്റുമെങ്കിൽ മാത്രം വളർത്താൻ തിരഞ്ഞെടുക്കുക അല്ലെങ്കിൽ വടകര ബീജം available ആയിരിക്കണം. പശുവിനെ മാത്രം വാങ്ങി മറ്റു എന്തെങ്കിലും (ഇനം) ജനുസ്സുമായി സങ്കരം ഉണ്ടാക്കി വടകര ജനുസ്സിന്റെ വംശശുദ്ധി നശിപ്പിക്കരുത്.

അതാതു ജനുസ്സിനു അതാത് ജനുസ്സുമായി തന്നെ ചേർക്കുക, വംശശുദ്ധി നിലനിർത്തുക.

## പാലുല്പാദനം
3 ലിറ്റർ മുതൽ 4 ലിറ്റർ വരെ പാൽ ചുരത്തുന്ന ഇവയ്ക്ക് കാസർകോട് കുള്ളനേക്കാൾ അലപം ഉയരക്കൂടുതലുണ്ട്.  105 സെ.മീറ്റർ മുതൽ 110 സെ.മീ വരെ ഉയരം വയ്ക്കാറുണ്ട്.

## അവലംബം

വർഗ്ഗം:പശു
പെരിനാട് കലാപം

1915ൽ കൊല്ലം ജില്ലയിലെ പെരിനാടിൽ സവർണ്ണർക്കെതിരെ നടന്ന കലാപമാണു **പെരിനാട് കലാപം**. കല്ലുമാല സമരത്തിന്റെ ആരംഭം എന്ന നിലയിലാണു പെരിനാട് കലാപത്തെ കാണുന്നത്.

## ചരിത്രം
അയിത്തജാതിയിൽപ്പെട്ട സ്ത്രീകൾക്ക് മാറുമറയ്ക്കാൻ അനുവാദമുണ്ടായിരുന്നില്ല. മേൽവസ്ത്രത്തിനു പകരം അപരിഷ്കൃതമായ 'കല്ലയും മാലയും' ആയിരുന്നു അവർ ധരിക്കേണ്ടിയിരുന്നത്. ഇതിൽ പ്രതിഷേധിക്കാനും, കല്ലയും മാലയും ഉപേക്ഷിച്ചു മാന്യമായി മേൽവസ്ത്രം ധരിക്കാനുള്ള സ്വാതന്ത്ര്യത്തിനുമായി 1915 ഒക്ടോബർ 24 ന് ഞായറാഴ്ച ദിവസം, പെരിനാട്, ചെറുമൂട് എന്ന സ്ഥലത്ത് സമ്മേളനം നടന്നു. ആയിരക്കണക്കിന് പുലയസ്ത്രീകളും പുരുഷന്മാരും യോഗത്തിനെത്തിയിരുന്നു. ഗോപാലദാസനായിരുന്നു യോഗാധ്യക്ഷൻ. സമ്മേളനത്തിടയിൽ നേതാക്കരിലൊരാളെ സവർണ്ണർ ഇരുമ്പുപാര കൊണ്ട് ഓങ്ങിയടിക്കുകയും, ഇയാളെ കൂടി നിന്നിരുന്ന പുലയർ നേരിട്ടതു സംഘർഷത്തിനും കലാപത്തിനും വഴിതെളിച്ചു. അക്രമം ഭയന്ന് അയിത്തജാതിക്കാർ നാടുംവീടും വിട്ട് കൂട്ടത്തോടെ പലായനം ചെയ്തു. കൊല്ലവർഷം 1090-ൽ ആരംഭിച്ച സമരങ്ങളിലൊന്നായതിനാൽ ഇതിനേയും 'തൊണ്ണൂറാംമാണ്ടു ലഹള'കളുടെ കൂട്ടത്തിൽ പെടുത്താറൂണ്ട്. തുടർന്ന് കലാപം സമാധാനപരമായി അവസാനിപ്പിക്കാൻ 1915 ഡിസംബർ 19-ന് കൊല്ലം പീരങ്കി മൈതാനിയിൽ അയ്യൻകാളി വീണ്ടും ഒരു സമ്മേളനം സംഘടിപ്പിക്കുകയും, സമ്മേളനത്തിൽവച്ച് ആയിരക്കണക്കിനു സ്ത്രീകൾ അവർ അണിഞ്ഞിരുന്ന പ്രാകൃതമായ 'കല്ലയും മാലയും' പൊട്ടിച്ചുകളയുകയും മേൽവസ്ത്രം ധരിക്കുന്നതിനുള്ള സ്വാതന്ത്ര്യപ്രഖ്യാപനം നടത്തുകയുംചെയ്തു. ഇതു കല്ലുമാല സമരം എന്നു അറിയപ്പെടുന്നു. 

## അവലംബം


വർഗ്ഗം:1915
വർഗ്ഗം:കൊല്ലം ജില്ലയിലെ കലാപങ്ങൾ
ടോക്യോ റോസ്‌

രണ്ടാം ലോകമഹായുദ്ധസമയത്ത് ദക്ഷിണ പസഫിക്കിലെ സഖ്യസേനാംഗങ്ങൾ ജാപ്പനീസ് പ്രചാരണത്തിന്റെ ഭാഗമായി ഇംഗ്ലീഷ് സംസാരിക്കുന്ന എല്ലാ റേഡിയോ പ്രക്ഷേപകരും നൽകിയ പേരാണ് **ടോക്കിയോ റോസ്.** സൈനികരുടെ യുദ്ധകാല ബുദ്ധിമുട്ടുകൾക്കും സൈനിക നഷ്ടങ്ങൾക്കും ഊന്നൽ നൽകിക്കൊണ്ട് വിദേശ സഖ്യസേനയെയും അവരുടെ കുടുംബങ്ങളെയും സ്വദേശത്ത് മടങ്ങുന്നതിനായി ദക്ഷിണ പസഫിക്, വടക്കേ അമേരിക്ക എന്നിവിടങ്ങളിൽ പരിപാടികൾ പ്രക്ഷേപണം ചെയ്തു.  ടോക്കിയോ, മനില, ഷാങ്ഹായ് എന്നിവിടങ്ങളിലുൾപ്പെടെ നിരവധി വനിതാ പ്രക്ഷേപകർ വിവിധ അപരനാമങ്ങളിലും സാമ്രാജ്യത്തിലുടനീളമുള്ള വിവിധ നഗരങ്ങളിലും പ്രവർത്തിച്ചു. ."ടോക്കിയോ റോസ്" എന്ന പേര് ഒരു ജാപ്പനീസ് ബ്രോഡ്കാസ്റ്ററും ഒരിക്കലും ഉപയോഗിച്ചിരുന്നില്ല.  എന്നാൽ ഇത് ആദ്യമായി യുഎസ് പത്രങ്ങളിൽ പ്രത്യക്ഷപ്പെട്ടത് 1943-ൽ ഈ റേഡിയോ പ്രോഗ്രാമുകളുടെ പശ്ചാത്തലത്തിലാണ്.

തോക്കുമായ് വന്നവരെ തോൽപിച്ചു വിട്ടവൾക്ക് ലോകം നൽകിയ പേരാണ് ടോക്യോ റോസ്‌. ഒരു ചരിത്രധൃായത്തിനു വഴിയൊരുക്കിയ പെൺകുട്ടിയാണ് ഐവ. മുഴുവൻ പേര് ഐവ ഇക്കുക്കോ ടോഗുറി ഡി ആക്വിനോ. ജപ്പാൻകാരായ മാതാപിതാക്കളുടെ മകളായ 
ഐവ അമേരിക്കയിൽ നിന്നും ഒഴിവുകാലത്ത് ജന്മനാട്ടിൽ എത്തിയതായിരുന്നു. അപ്പോഴാണ്‌ ലോകം ഞെട്ടിച്ച വാർത്ത‍ കേട്ടത് രണ്ടാം ലോകമഹായുദ്ധം ആരംഭിച്ചിരിക്കുന്നു. ജപ്പാനു ചുറ്റും പസഫിക് സമുദ്രത്തിൽ അമേരിക്കൻ സൈനികർ നങ്കുരമിട്ടിരിക്കുന്നു. ജപ്പാൻ സൈനത്തിൻറെയും ഭരണത്തിൻറെയും ബുദ്ധികേന്ദ്രങ്ങൾ ഉണർന്നു പ്രവർത്തിച്ചു. തത്കാലികമായിട്ടെങ്കിലും അക്രമണം തടയണം. അംഗബലവും ആയുധബലവും കൊണ്ട് അക്രമണത്തെ അതിജിവിക്കാകാതെ പുതിയ വഴികൾ തേടി.
 
ജപ്പാൻറെ സൈനികബുദ്ധികേന്ദ്രം ഉചിതമായ തിരുമാനമെടുത്തു സംഗിതവും സംഭാഷണവും ഇടകലർത്തി ഒരു റേഡിയോ പ്രക്ഷേപണം. അതീവവശ്യമായ ശബ്ദത്തിൽ ആരിലും ഗൃഹാതുരത്വം ഉണർത്തുന്ന സംഭാഷണശകലങ്ങൾ പ്രക്ഷേപണം ചെയ്യുക. അതു കേൾക്കുന്ന അമേരിക്കൻ സൈനൃത്തിനു തിരികെ വിടുകളിലെക്ക് മടങ്ങിപോകാൻ ആഗ്രഹം ഉണ്ടാകുന്ന തരത്തിൽ വശൃമായിരിക്കണം. ആ ദൌത്യവുമായി ഐവ അവതരിച്ചു. അവളുടെ ശബ്ദം പസഫിക് സമുദ്രത്തിൽ തമ്പടിച്ചുകിടന്ന അമേരിക്കൻ പട്ടാളക്കാരുടെ കാതുകളിൽ എത്തി. തിരികെവിടുകളിലെക്ക് പോകാനും ഭാരൃമാരെ കാണാനും കുടുംബത്തോടോപ്പം ജിവിക്കാനും അമേരിക്കൻ സൈനികർ ആഗ്രഹിച്ചു തുടങ്ങി. ഒടുവിൽ അമേരിക്കൻ നാവികപട മുഴുവൻ മടക്കിവിളിക്കാൻ അമേരിക്ക നിർബന്ധിതമായി. അങ്ങനെ ആസന്യമായ യുദ്ധത്തിനു വിരാമമായി. ലോകത്തിലെ ആദ്യത്തെ പ്രചാരണപ്രക്ഷേപണമായിരുന്നു(Propaganda Broadcast) അത്‌. ജപ്പാനെ രക്ഷിച്ച ആ പനിനീർപ്പുവിന് രാജൃം പുതിയ പേരു നല്കി ടോക്യോ റോസ്‌.
## അവലംബം

## ഗ്രന്ഥസൂചിക
*
*
*
*

## പുറംകണ്ണികൾ

* Veterans Remember "Tokyo Rose" Oral History Project (University of Montana Archives)
* "The Zero Hour" show with Tokyo Rose in 1944 at The Internet Archive https://archive.org/details/ZeroHour08141944
* "Zero Hour" broadcasts archived at EarthStation1.com
* "Zero Hour" broadcast (excerpt) and commentary by Iva Toguri D'Aquino ("Orphan Ann") in 1945, at YouTube.com
* FBI file on Tokyo Rose at vault.fbi.gov
* "The Zero Hour" show 8-14-1944, music with "Ann the Orphan," Iva Toguri D'Aquino, a Japanese-American dubbed "Tokyo Rose" by the American military
* - Voice of Mel Blanc (of Bugs Bunny fame) in this US Navy cartoon. Because they wanted to keep this a secret, all original negatives were destroyed shortly after release.

വർഗ്ഗം:ജീവചരിത്രം
വർഗ്ഗം:സ്ത്രീകൾ
വർഗ്ഗം:ജപ്പാൻ
തലശ്ശേരി കലാപം

കണ്ണൂർ ജില്ലയിലെ തലശ്ശേരിയിൽ 1971 ഡിസംബർ 28 മുതൽ ഒരാഴ്ചക്കാലം നടന്ന വർഗീയസ്വഭാവമുള്ള ‌കലാപത്തെയാണ് **തലശ്ശേരി കലാപം** എന്നറിയപ്പെടുന്നത്. ഈ കലാപത്തിൽ 63 മുസ്ലിം പള്ളികളും മദ്രസകളും മൂന്ന് ക്ഷേത്രങ്ങളും ആക്രമിക്കപ്പെട്ടു.  തലശ്ശേരിയിലുണ്ടായ വർഗീയലഹളയെക്കുറിച്ച് അന്വേഷിച്ച ജസ്റ്റിസ് ജോസഫ് വിതയത്തിൽ കമ്മീഷൻ കലാപത്തെക്കുറിച്ച് ഇങ്ങനെയാണ് പറഞ്ഞത്.
  സ്വാതന്ത്രത്തിന് ശേഷം കേരളത്തിൽ നടന്ന ആദ്യ വർഗീയ സ്വഭാവമുള്ള കലാപമാണിതെന്നു വിലയിരുത്തപ്പെടുന്നു. കലാപം അമർച്ച ചെയ്യാൻ അന്ന് കെ. കരുണാകരൻ അവിടത്തെ എ.എസ്.പി. ആയി അയച്ചത് അജിത് ഡോവലിനെ ആയിരുന്നു.

ഇത് സംബന്ധിച്ച് പ്രമുഖ പത്രപ്രവർത്തകനായിരുന്ന എ. പി. ഉദയഭാനു ഇങ്ങനെയാണ് എഴുതിയത്. 

ആർ.എസ്.എസ്. ഉൾപ്പെടെയുള്ള സംഘടനകളിൽ പെട്ടവർ അക്രമങ്ങളിൽ പങ്കാളികളായിട്ടുണ്ട്‌ എന്ന്‌ തലശ്ശേരി കലാപത്തെ കുറിച്ചന്വേഷിച്ച ജസ്റ്റിസ് വിതയത്തിൽ കമ്മീഷന്റെ റിപ്പോർട് ചൂണ്ടിക്കാട്ടുന്നുണ്ട്. ലീഗ്‌ വിരുദ്ധ പ്രചരണം മുസ്ലീം വിദ്വേഷം ജനിപ്പിച്ചു എന്ന്‌ കമ്മീഷൻ പറയുന്നുണ്ട്‌. ജനസംഘം പാർട്ടിയിലെ പല ഉന്നത നേതാക്കളും, അണികളും കലാപത്തിൽ പങ്കെടുത്തതായി വിതയത്തിൽ കമ്മീഷൻ പറയുന്നു. ആർ.എസ്.എസ്. സ്വാധീനപ്രദേശങ്ങളിൽ രേഖപ്പെടുത്തപ്പെട്ട നാശനഷ്ടങ്ങളുടെ അടിസ്ഥാനത്തിലാണ് ഇങ്ങനെ ഒരു ആരോപണം ഉന്നയിക്കപ്പെട്ടത്. കലാപവുമായി ബന്ധപ്പെട്ട്‌ 569 കേസുകളാണ്‌ അന്ന്‌ ചാർജ് ചെയ്യപ്പെട്ടത്‌. തലശ്ശേരി 334, ചൊക്ലി 47, കൂത്തുപറമ്പ്‌ 51, പാനൂർ 62, എടക്കാട്‌ 12, കണ്ണൂർ 1, മട്ടന്നൂർ 3, ധർമ്മടം 59. എന്നിങ്ങനെയായിരുന്നു അത്. ആർ.എസ്.എസ്. സ്വാധീനകേന്ദ്രങ്ങളിലും കലാപം നടന്നിരുന്നെന്ന് ആർ. എസ്. എസ്സും സമ്മതിക്കുന്നുണ്ട്.

തലശ്ശേരി കലാപത്തെക്കുറിച്ച് 1973ൽ കേരള നിയമസഭയിൽ നടന്ന ചർച്ചയിൽ കലാപത്തിൽ ആർ.എസ്.എസ്. പ്രവർത്തകർക്കുള്ള പങ്കിനെക്കുറിച്ച്  ബേബി ജോണും, ടി എ മജീദും, ഭരണ കമ്യൂണിസ്റ്റ്‌ പാർട്ടിയുടെ പങ്കിനെക്കുറിച്ച്  എം. വി. രാഘവൻ, പിണറായി വിജയൻ, ജോൺ മാഞ്ഞൂരാൻ എന്നിവരും വിശദീകരിച്ചു പറഞ്ഞിട്ടുണ്ട്..

## ജസ്റ്റിസ് ജോസഫ് വിതയത്തിൽ കമ്മീഷൻ

കലാപത്തിന്റെ കാരണങ്ങളെ കുറിച്ച് അന്വേഷിക്കാൻ സർക്കാർ നിയോഗിച്ച അന്വേഷണ കമ്മീഷനായിരുന്നു ജസ്റ്റിസ് ജോസഫ് വിതയത്തിൽ കമ്മീഷൻ. 

ജസ്റ്റിസ്‌ വിതയത്തിൽ കമ്മീഷന്‌ മുമ്പിൽ സിപിഐ ജില്ലാ സെക്രട്ടറി ശ്രീധരൻ നൽകിയ സത്യവാങ്മൂലമുണ്ട്‌. അതിൽ പറയുന്നത്‌ തലശ്ശേരി കലാപം സൃഷ്ടിച്ചതും വ്യാപിപ്പിച്ചതും ആർഎസ്എസ് തന്നെയാണെന്നാണ്‌.തലശ്ശേരിയിൽ തിരുവങ്ങാട്‌ അന്ന്‌ ആർഎസ്‌എസിന്‌ ശാഖയുണ്ടായിരുന്നത്‌. തിരുവങ്ങാട്‌ താമസിച്ചിരുന്ന ജനസംഘം നേതാവ്‌ അഡ്വ. കെ.കെ. പൊതുവാൾ നിരവധി ആർ എസ് എസുകാർക്ക് താമസസൗകര്യമൊരുക്കിയത്‌ വിതയത്തിൽ കമ്മീഷൻ എടുത്തു പറഞ്ഞിട്ടുണ്ട്‌. 

ശ്രദ്ധേയമായ പല നിരീക്ഷണങ്ങളും കണ്ടെത്തലുകളും കമ്മീഷൻ നടത്തുകയുണ്ടായി.

അതിൽ പ്രധാനമായും കമ്മ്യുണിസ്റ്റ് പാർട്ടിയുടെ നേത്രത്തിൽ കലാപം നിയന്ത്രിക്കുന്നതിന് വേണ്ടി സാധിച്ചതും കമ്മീഷൻ പ്രതേകമായി നിരീക്ഷിക്കുകയുണ്ടായി  

## അവലംബം

വർഗ്ഗം:കേരളത്തിലെ കലാപങ്ങൾ
താനൂർ ബോംബ്‌ സ്ഫോടനം

1993 സെപ്റ്റംബർ 6ന് മലപ്പുറം ജില്ലയിലെ താനൂരിൽ ശ്രീകൃഷ്ണ ജയന്തി ഘോഷയാത്രക്ക്‌ നേരെ ബോംബെറിഞ്ഞു കലാപം സൃഷ്ടിക്കുക  എന്ന ഉദ്ദേശത്തോടെ ബോംബ്‌ നിർമ്മിക്കവേ ആർ.എസ്.എസ്സുകാർ ബോംബ്‌ പൊട്ടി മരിച്ച സംഭവമാണ് **താനൂർ ബോംബ്‌ സ്ഫോടനം** എന്നറിയപ്പെടുന്നത്. പ്രസ്തുത സംഭവത്തിലെ ഗൂഢാലോചന വെളിപ്പെട്ടപ്പോൾ അന്നത്തെ മലപ്പുറം എസ്.പി ആയിരുന്ന ഉമ്മൻ കോശി * "മലപ്പുറം ജില്ലയെ ദൈവം രക്ഷിച്ചു,, അല്ലെങ്കിൽ മലപ്പുറം ജില്ല വർഗീയ കലാപത്തിൽ കത്തിയെരിയുമായിരുന്നു" * എന്ന് പ്രസ്താവിച്ചത് വൻ വാർത്താ പ്രാധാന്യം നേടിയിരുന്നു.

## സംഭവം
1993 സെപ്റ്റംബർ 6ന് 3 മണിയോടെയാണ് താനൂരിലെ താനാളൂർ പഞ്ചായത്തിലെ മൂലക്കൽ അങ്ങാടിക്ക് സമീപത്തെ കെ. പുരത്തെ(കേരളാദീശ്വരപുരം) ആർ.എസ്.എസ് പ്രവർത്തകനായ പറമ്പാട്ട് സുകുവിന്റെ ഇരുനില വീട്ടിൽ സ്ഫോടനം നടന്നത്. സംഭവത്തിൽ ഒരാൾ മരിക്കുകയും രണ്ടു പേർക്ക് ഗുരുതര പരിക്കേൽക്കുകയും ചെയ്തു. വീടിന്റെ മുകൾ ഭാഗം മുഴുവൻ സ്ഫോടനത്തിൽ തകർന്നു. പറമ്പാട്ട് സുകുവിന്റെ മകൻ ബാബു, വടക്കമ്പാട്ട് കോരന്റെ മകൻ വേലായുധൻ എന്നീ സജീവ ആർ.എസ്.എസ്. പ്രവർത്തകരായിരുന്നു പരിക്ക് പറ്റിയവർ. സംഭവ സ്ഥലത്തെത്തിയ പോലീസ് ഉടൻ വീടും പരിസരവും വളഞ്ഞതിനാൽ തെളിവ് നശിപ്പിക്കാൻ സാധിച്ചില്ല. 

കൊല്ലപ്പെട്ടയാളെകുറിച്ച് വ്യക്തമല്ലാത്ത പല ഊഹങ്ങളും പ്രചരിച്ചു. ആരാണെന്ന് ആദ്യം വ്യക്തമായിരുന്നില്ല. സംഭവത്തിൽ അറസ്റ്റിലായ മറ്റു ആർ.എസ്.എസ്. പ്രവർത്തകരെ ചോദ്യം ചെയ്തതിനൊടുവിൽ കൊല്ലപ്പെട്ടയാൽ തിരുവനന്തപുരം ശ്രീകാര്യം സ്വദേശി വട്ടച്ചിറ ശ്രീകാന്ത് ആണെന്ന് തെളിഞ്ഞു. ബോംബു നിർമ്മാണ വിദഗ്ദ്ധനായ ശ്രീകാന്ത് ബോംബ്‌ നിർമ്മാണം പരിശീലിപ്പിക്കാനാണ് താനൂരിൽ എത്തിയത് എന്നും തെളിഞ്ഞു. തുടർന്നുള്ള അന്വേഷണങ്ങളിൽ ബോംബ്‌ നിർമ്മിച്ചത്‌ ശ്രീകൃഷ്ണ ജയന്തി ഘോഷയാത്രക്ക്‌ നേരെ എറിയാനായിരുന്നുവെന്നും ഗൂഢാലോചനയിൽ ലക്ഷ്യമിട്ടത് വർഗീയ കലാപമായിരുന്നെന്നും ജില്ല പോലീസ് സൂപ്രണ്ട് ഉമ്മൻ കോശി 1993 സെപ്റ്റംബർ 19ന് പത്രസമ്മേളനത്തിൽ പ്രസ്താവിച്ചു.
"മലപ്പുറം ജില്ലയെ ദൈവം രക്ഷിച്ചു" എന്നാണ് അന്ന് അദ്ദേഹം വാർത്താസമ്മേളനത്തിൽ പറഞ്ഞത്.

## അവലംബം

വർഗ്ഗം:സംഭവങ്ങൾ
മുള്ളുവിള, കൊല്ലം ജില്ല

കൊല്ലം ജില്ലയുടെ പടിഞ്ഞാറു ഭാഗത്തായി സ്ഥിതിചെയ്യുന്ന ഒരു പ്രദേശമാണ് **മുള്ളുവിള** (English:Mulluvila). കൊല്ലം നഗരത്തിൽ നിന്നും 5 കി.മീ. അകലെ വടക്കുകിഴക്ക് ദിശയിലാണ് ഈ പ്രദേശം.സ്ഥലത്തിൻറെ നിർദ്ദേശാങ്കങ്ങൾ 8°53'7* N ഉം 76°38'12*S ഉം ആണ്‌.. മുമ്പ്
കൊല്ലം കോർപ്പറേഷനു കീഴിലുള്ള 55 വാർഡുകളിൽ 25-ആമത്തെ വാർഡായിരുന്നു മുള്ളുവിള.. 2015-ൽ നടന്ന വാർഡ് വിഭജനത്തെത്തുടർന്ന് മുള്ളുവിള വാർഡിനെ പാലത്തറ ഡിവിഷനിൽ ലയിപ്പിച്ചു. കൊല്ലം കോർപ്പറേഷൻറെ 6 മേഖലകളിലൊന്നായ വടക്കേവിള വില്ലേജിനു കീഴീലുള്ള ഒരു വാർഡാണ് പാലത്തറ.മുള്ളുവിളയ്ക്കു  ചുറ്റുമുള്ള മറ്റു പ്രദേശങ്ങളാണ് അയത്തിൽ, വടക്കേവിള, പള്ളിമുക്ക്, കൂനമ്പായിക്കുളം എന്നിവ.ഏറ്റവും അടുത്തുള്ള പ്രധാന നഗരങ്ങളാണ് കൊല്ലം, കൊട്ടിയം, തുടങ്ങിയവ.

## '''ഭരണസംവിധാനം'''

കൊല്ലം കോർപ്പറേഷൻറെ അധികാര പരിധിയിലുള്ള പ്രദേശമാണിത്.ഭരണസൗകര്യങ്ങൾക്കായി കോർപ്പറേഷനെ 6 മേഖലകളായി(zones) തിരിച്ചിട്ടുണ്ട്.അവയാണ്
#സെൻട്രൽ സോൺ 1
#സെൻട്രൽ സോൺ 2
# കിളിക്കൊല്ലൂർ‍
# ശക്തികുളങ്ങര
# വടക്കേവിള
# ഇരവിപുരം
ഇതിൽ വടക്കേവിള വില്ലേജിനു കീഴിൽ വരുന്ന വാർഡാണ് പാലത്തറ (വാർഡ് നമ്പർ-32).മറ്റു വാർഡുകൾ താഴെ,
* പുന്തലത്താഴം
* മണക്കാട്
* പള്ളിമുക്ക്
* അയത്തിൽ
* അമ്മൻനട
* വടക്കേവിള
പാലത്തറ വാർഡിൻറെ ഇപ്പോഴത്തെ കൗൺസിലർ എസ്.ആർ. ബിന്ദു ( കോൺഗ്രസ് ) ആണ്. 2015-ലെ തദ്ദേശ സ്വയംഭരണ തെരഞ്ഞെടുപ്പിനു ശേഷമാണ് അധികാരത്തിലെത്തിയത്.

## '''ജനജീവിതം'''

2011ലെ സെൻസസ് അനുസരിച്ച് ഇവിടുത്തെ ജനസംഖ്യ 7117 ആണ്.ആകെ വീടുകളുടെ എണ്ണം 1641 ആണ്.ഉയർന്ന സാക്ഷരത (93.70%)യുള്ള പ്രദേശമാണ്.സ്ത്രീ-പുരുഷ അനുപാതം 1042 അണ്..കേരളീയ വസ്ത്രധാരണ-ഭക്ഷണ ജീവിത രീതികളാണ് ഇവിടുത്തെ ജനങ്ങളുടേത്.

## '''വിദ്യാലയങ്ങൾ'''

ധാരാളം വിദ്യാഭ്യാസ സ്ഥാപനങ്ങളുള്ള പ്രദേശമാണിത്. ഇതിൽ സർക്കാർ സ്കൂളുകളും സ്വകാര്യ കോളേജുകളും ട്യൂട്ടോറിയലുകളും ഉൾപ്പെടുന്നു. 

### ദേവിവിലാസം എൽ.പി.എസ്

ഇവിടുത്തെ പ്രധാന പ്രാഥമിക വിദ്യാലയമാണ്(Primary School) ദേവിവിലാസം ലോവർ പ്രൈമറി സ്കൂൾ.സർക്കാർ അധീനതയിലുള്ള ഈ സ്കൂളിൽ ഒന്നാം ക്ലാസു മുതൽ നാലാം ക്ലാസുവരെയുണ്ട്.ഈയടുത്ത സമയത്തായി എൽ.കെ.ജിയും യു.കെ.ജിയും നിലവിൽ വന്നു. മലയാളം/ഇംഗ്ലിഷ് മീഡിയം സ്കൂളാണിത്.
വടക്കേവിള വലിയ കൂനമ്പായിക്കുളം ഭദ്രകാളി ദേവി ക്ഷേത്രത്തിനോടു ചേർന്ന് സ്ഥിതി ചെയ്യുന്നതിനാലാണ് സ്കൂളിന് *ദേവിവിലാസം* എന്ന പേര് ലഭിച്ചത്.

### വി.വി.വി.എച്ച്.എസ്.എസ്, അയത്തിൽ

മുള്ളുവിളയിൽ നിന്നും 400 മീറ്റർ അകലെ വടക്കു ദിശയിലാണ് ഈ സ്കൂൾ സ്ഥിതിചെയ്യുന്നത്.വേലായുധ വിലാസം വൊക്കേഷണൽ ഹയർ സെക്കൻഡറി സ്കൂൾ എന്നാണ് സ്കൂളിൻറെ യഥാർത്ഥ പേര്.അഞ്ചാം ക്ലാസു മുതൽ പത്താം ക്ലാസു വരെയും വി.എച്ച്.എസ്.ഇ. പന്ത്രണ്ടാം ക്ലാസുവരെയും ഉണ്ട്.

### യൂനുസ് കോളേജ് ഓഫ് എഞ്ചിയനിയറിംഗ് ആൻഡ് ടെക്നോളജി

മുള്ളുവിളയിൽ നിന്നും 150 മീറ്റർ അകലെ പടിഞ്ഞാറു ഭാഗത്തായി ഈ സ്വകാര്യ കോളേജ് സ്ഥിതിചെയ്യുന്നു.

### ശ്രീ നാരായണ ഇൻസ്റ്റിറ്റ്യൂട്ട് ഓഫ് ടെക്നോളജി

1.6 കി.മീറ്റർ അകലെ സ്ഥിതിചെയ്യുന്നു. 

## '''ആരാധനാലയങ്ങൾ'''

മുള്ളുവിളയ്ക്കു സമീപമുള്ള ക്ഷേത്രങ്ങൾ
* വടക്കേവിള വലിയ കൂനമ്പായിക്കുളം ക്ഷേത്രം
*കൊച്ചുകൂനമ്പായിക്കുളം ക്ഷേത്രം
*പാലത്തറ ദുർഗ്ഗാ ദേവി ക്ഷേത്രം
*തെക്കേക്കാവ് ക്ഷേത്രം
അടുത്തുള്ള മുസ്ലിം പള്ളികൾ
*കൊല്ലൂർവിള പള്ളി,പള്ളിമുക്ക്

## '''സമീപമുള്ള മറ്റു സ്ഥലങ്ങൾ'''

*കമ്മ്യൂണിറ്റി ഹാൾ, വടക്കേവിള
*ആര്യഭട്ട വായനശാല
*ഇക്ബാൽ ലൈബ്രറി, പള്ളിമുക്ക്
*അയത്തിൽ - 2.3 കി.മീ.
*പള്ളിമുക്ക് - 1.2 കി.മീ.
*കൊല്ലം റെയിൽവേസ്റ്റേഷൻ- 4.5 കി.മീ.

## '''അവലംബം'''



വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഡാലാഡ മാലിഗാവ ക്ഷേത്രം

ശ്രീ ബുദ്ധന്റേതെന്ന് കരുതപ്പെടുന്ന പല്ല് പൂജാവസ്തുവാക്കി സൂക്ഷിച്ചു വച്ചിരിക്കുന്ന ശ്രീലങ്കയിലെ കാൻഡിയിലെ ക്ഷേത്രമാണ് **ഡാലാഡ മാലിഗാവ ക്ഷേത്രം** എന്ന **ബുദ്ധ ദന്ത ക്ഷേത്രം**.
## ചരിത്രവും ഐതിഹ്യവും

കുശിനഗറിൽ ബുദ്ധന്റെ മരണസമയത്ത് ഒപ്പമുണ്ടായിരുന്ന അരാഹത്ത് കോഹിമ എന്നൊരു ശിഷ്യൻ ചിതയിൽനിന്ന് ആരുമറിയാതെ ബുദ്ധന്റെ മേൽമോണയിലെ ഇടത് കോമ്പല്ല് എടുത്തുവെച്ചു. കോഹിമ ആ പല്ല് പിന്നീട് കലിംഗ (ഇന്നത്തെ ഒഡിഷ) രാജാവ് ബ്രഹ്മദത്തനെ ഏൽപ്പിച്ചു. ആ സ്ഥലത്തിന് 'ദന്തപുരി' എന്നായി പേര്. ബുദ്ധന്റെ മരണശേഷം എണ്ണൂറോളംവർഷത്തോളം വിശുദ്ധപല്ല് കലിംഗരാജ്യം  കാത്തു സൂക്ഷിച്ചു.  കുടുതൽ സുരക്ഷയോടെ പല്ല് സംരക്ഷിക്കുന്നതിനായി എ.ഡി. നാലാംനൂറ്റാണ്ടിൽ  അവസാനത്തെ കലിംഗരാജാവ്, ഗുഹശിവ തന്റെ മകൾ ഹേമമാലിയുടെയും മകളുടെ ഭർത്താവ് ഉജ്ജയിനി രാജകുമാരൻ ദന്തന്റെയും കൈവശം പല്ല്,  ശ്രീലങ്കയിലെ അനുരാധപുരയിലെ മഹാസെൻ രാജാവിനു കൈമാറാനായി കൊടുത്തു വിട്ടു. അവർ ശ്രീലങ്കയിലെ ട്രിങ്കോമാലിക്കടുത്ത ലിംഗപട്ടണത്ത്  കപ്പലിറങ്ങി. മഹാസെൻ മരണപ്പെട്ടിരുന്നതിനാൽ അദ്ദേഹത്തിന്റെ മകൻ കീർത്തി മേഘവാനനെ പല്ല് ഏൽപ്പിക്കുകയും അദ്ദേഹം അത് സൂക്ഷിക്കാനായി കൊട്ടാരത്തിനടുത്തുതന്നെ ചെറിയൊരു ക്ഷേത്രം നിർമിച്ചു. 11ാം നൂറ്റാണ്ടിൽ ശ്രീലങ്കൻ രാജാവ് വിജയഭാനു ഒന്നാമൻ അനുരാധപുരയിൽനിന്ന് തലസ്ഥാനം പോളോണാരുവയിലേക്ക് മാറ്റിയപ്പോൾ ബുദ്ധദന്തം സൂക്ഷിക്കാൻ ഒരു ക്ഷേത്രവും അതിൽ ഒരു ചതുഷ്‌കോണ മണ്ഡപവും ഇന്നത്തെ ഡലാഡാ മാലിഗാവ നിർമിച്ചു. നിരവധി പ്രകൃതി ക്ഷോഭങ്ങൾക്കും ചരിത്ര മാറ്റങ്ങൾക്കും വിധേയമായ ശ്രീലങ്കയിൽ  വിമലാധർമസൂര്യ രണ്ടാമന്റെ കാലത്ത് കാൻഡിയിൽ തിരുദന്തം സൂക്ഷിക്കാൻ ഒരു മൂന്നുനില ക്ഷേത്രം പണിതു. പല്ല് സൂക്ഷിക്കാൻ ഒരു സ്വർണപേടകവും നൽകി. 
## ആക്രമണം
*1989 ൽ ജനതാ വിമുക്തി പെരമുന ക്ഷേത്രത്തിൽ അക്രമം നടത്തിയിരുന്നു. 
*1998 ജനവരി 25ന് തമിഴ്പുലികൾ കാൻഡിയിലെ ഡാലാഡ മാലിഗാവയ്ക്കുനേരേ ബോംബാക്രമണം നടത്തി. ചാവേർ ട്രക്കാക്രമണത്തിൽ ഒരു ബുദ്ധസന്ന്യാസിയടക്കം 17 പേരാണ് കൊല്ലപ്പെട്ടു. ക്ഷേത്രത്തിനും അന്ന് കാര്യമായി ക്ഷതമേറ്റു. പ്രസിഡന്റ് ചന്ദ്രികകുമാരതുംഗയുടെ നേതൃത്വത്തിൽ സർക്കാർ ക്ഷേത്രം വീണ്ടും ആരാധനായോഗ്യമാക്കി. 
## അവലംബം

*  
## പുറം കണ്ണികൾ

* Sri Dalada Maligawa Official website
* ශ්‍රී දළදා මාළිගාවේ දියඅගල
മുള്ളുവിള (വിവക്ഷകൾ)

# മുള്ളുവിള, കൊല്ലം ജില്ല
# മുള്ളുവിള, തിരുവനന്തപുരം ജില്ല
യോഗേന്ദ്ര യാദവ്

ഒരു ഇന്ത്യൻ രാഷ്ട്രീയ ബുദ്ധി ജീവിയും ഗ്രന്ഥകാരനുമായ വ്യക്തിയാണ് **യോഗേന്ദ്ര യാദവ്**. 2004 മുതൽ സെൻറർ ഫോർ ദ സ്റ്റഡി ഓഫ് ഡെവലപ്പിങ് സൊസൈറ്റിയിൽ സീനിയർ ഫെലോ ആയി പ്രവർത്തിച്ചിരുന്നു. 2010ൽ വിദ്യാഭ്യാസ അവകാശ നിയമം നടപ്പാക്കാനുള്ള ദേശീയ ഉപദേശക സമിതിയിലും അംഗമായിരുന്നു. രാഷ്ട്രീയ വിശകലനത്തിലുള്ള അപാരപാടവം കൊണ്ട് തൊണ്ണൂറുകളുടെ രണ്ടാംപാദത്തിൽ രാജ്യവ്യാപകമായി ശ്രദ്ധ നേടി. ദൂരദർശനിലും എൻ.ഡി.ടി.വിയിലും സി.എൻ.എൻ ഐ.ബി.എന്നിലും തെരഞ്ഞെടുപ്പു വിശകലനവിദഗ്ദ്ധനായി രണ്ട് പതിറ്റാണ്ടോളം അദ്ദേഹം നിറഞ്ഞു നിന്നിരുന്നു. 2011ൽ ദേശവ്യാപകമായി പടർന്ന അഴിമതിവിരുദ്ധ മുന്നേറ്റത്തിൽ പങ്കാളിയായി. പിന്നിട് കെജ്രിവാൾ ആം ആദ്മി പാർട്ടി രൂപവത്കരിച്ചപ്പോൾ അതിൽ അംഗമായി. പാർട്ടിയുടെ ദേശീയ നിർവാഹക സമിതി അംഗമാണ്. 2013ലെ ദൽഹി നിയമസഭ ഇലക്ഷനിൽ മത്സരിച്ചു വിജയിച്ചു.

## ജീവിത രേഖ
1963 സെപ്റ്റംബർ അഞ്ചിന് ജനനം. പഠിക്കുന്ന കാലത്ത് രാഷ്ട്രീയ പഠനത്തിലായിരുന്നു താൽപര്യം. 1985-1993 കാലത്ത് ചണ്ഡിഗഢിലെ പഞ്ചാബ് യൂനിവേഴ്സിറ്റിയിൽ പൊളിറ്റിക്കൽ സയൻസിൽ പ്രഫസർ ആയി. 
## അവാർഡുകൾ
## പുസ്തകങ്ങൾ
## അവലംബം

വർഗ്ഗം:1963-ൽ ജനിച്ചവർ
നരിക്കാട്ടേരി ബോംബ്‌ സ്ഫോടനം

2011 ഫെബ്രുവരി 26ന് നാദാപുരം **ന**രിക്കാട്ടേരിയിൽ' ബോംബ്‌ നിർമ്മാണത്തിനിടെ ഉണ്ടായ സ്ഫോടനത്തിൽ അഞ്ച് മുസ്‌ലിം ലീഗ് പ്രവർത്തകർ കൊല്ലപ്പെടുകയും ഏഴോളം പ്രവർത്തകർക്ക് പരിക്ക് പറ്റുകയും ചെയ്ത സംഭവമാണ്നരിക്കാട്ടേരി ബോംബ്‌ സ്ഫോടനം*,'. നരിക്കാട്ടേരി അണിയാരിമുക്കത്ത് അഹമ്മദിന്റെ ഉടമസ്ഥതയിലുണ്ടായിരുന്ന ആളൊഴിഞ്ഞ പറമ്പിലാണ് സ്ഫോടനം നടന്നത്. 2011ലെ തദ്ദേശ സ്വയംഭരണ തെരഞ്ഞെടുപ്പിനെ തുടർന്ന് നാദാപുരത്ത് ആരംഭിച്ച സംഘർഷത്തിന്റെ ഭാഗമായി തലേ ദിവസം ലീഗ് പ്രവർത്തകരായ 11 പേരുടെ വീടുകൾക്ക് നേരെ [[കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)|*'CPIM*']] പ്രവർത്തകർ ബോംബെറിഞ്ഞ സംഭവത്തിന്‌ തിരിച്ചടി നൽകാൻ തയ്യാറാക്കിയതെന്നു കരുതുന്ന ബോംബുകളാണ് എടുത്തുമാറ്റുന്നതിനിടെ പൊട്ടിത്തെറിച്ചത്.*

### കൊല്ലപ്പെട്ടവർ
കല്ലാച്ചി ചേലക്കാട്ട് ചെറിയതയ്യിൽ ഹംസയുടെ മകൻ സമീർ(22), ചേലക്കാട് കരയത്ത് മൂസയുടെ മകൻ ഷബീർ(25), ചേലക്കാട്ട് കരയത്ത് മൊയ്തുവിന്റെ മകൻ റഫീഖ്(26), ചേലക്കാട്ട് കരയത്ത് ചാലിൽ മമ്മുഹാജിയുടെ മകൻ റിയാസ്(28), നരിക്കാട്ടേരി സ്രാമ്പിക്ക് സമീപം വലിയപീടികയിൽ അബ്ടുള്ളഹാജിയുടെ മകൻ ഷബീർ(21)എന്നിവരായിരുന്നു നരിക്കാട്ടേരി ബോംബ്‌ സ്ഫോടനത്തിൽ കൊല്ലപ്പെട്ട ലീഗ് പ്രവർത്തകർ

## അവലംബങ്ങൾ

വർഗ്ഗം:സംഭവങ്ങൾ
വർഗ്ഗം:ഫെബ്രുവരി 26
ടെറ ആസ്ത്രാലിസ്

ഒരു സാങ്കൽപിക ഭൂഖണ്ഡം ആയിരുന്നു **ടെറ ആസ്ത്രാലിസ്**. ദക്ഷിണ ഭാഗത്തെ ദേശം എന്നാണ് ഈ ലാറ്റിൻ വാക്കിന്റെ അർത്ഥം. പതിനഞ്ചു മുതൽ പതിനെട്ടാം നൂറ്റാണ്ടു വരെയുള്ള ഭൂപടങ്ങളിൽ ടെറ ആസ്ത്രാലിസ് രേഖപ്പെടുത്തിയിരുന്നു. ഇങ്ങനെ അടയാളപ്പെടുത്തിയത് സർവേകളെ അടിസ്ഥാനമാക്കി ആയിരുന്നില്ല. ഉത്തരാർദ്ധഗോളത്തിലെ കരഭാഗത്തിന് അനുസരിച്ച് ദക്ഷിണാർദ്ധഗോളത്തിലും വിസ്തൃതമായ കരഭാഗം ഉണ്ടായിരിക്കും എന്ന അനുമാനത്തിന്റെ അടിസ്ഥാനത്തിലായിരുന്നു **ടെറ ആസ്ത്രാലിസ്** ഭൂപടങ്ങളിൽ പ്രത്യക്ഷപ്പെടാൻ തുടങ്ങിയത്. 

1800കളിൽ ബ്രിട്ടീഷ് നാവികനായിരുന്ന മാത്യൂ ഫ്ലിൻഡേർസ് ആസ്ത്രേലിയ വൻകരയ്ക്ക് ആസ്ത്രേലിയ എന്ന പേര് നൽകിയത് ടെറ ആസ്ത്രാലിസ് എന്ന വാക്കിൽ നിന്നു തന്നെ ആയിരുന്നു.  ഇനി ആസ്ത്രേല്യക്ക് തെക്കായി വലിയ ഭൂപ്രദേശങ്ങൾ കണ്ടെത്തുവാനുള്ള സാധ്യത ഇല്ല എന്നായിരുന്നു ഫ്ലിൻഡേർസ്ന്റെ നിഗമനം. ഫ്ലിൻഡേർസ് 1814 ൽ പുറത്തിറക്കിയ A Voyage to Terra Australis എന്ന പുസ്തകത്തിനും വർഷങ്ങൾ കഴിഞ്ഞാണ് അന്റാർട്ടിക്ക കണ്ടെത്തുന്നത്.

## അവലംബം

വർഗ്ഗം:ഭൂഖണ്ഡങ്ങൾ
കമികാസെ

രണ്ടാം ലോകമഹായുദ്ധത്തിന്റെ ഭാഗമായി പസഫിക് സമുദ്രം കേന്ദ്രീകരിച്ചു നടന്ന അമേരിക്കൻ ജാപ്പനീസ് പോരാട്ടങ്ങളുടെ രണ്ടാം പാദത്തിൽ ജാപ്പനീസ് സൈന്യം അമേരിക്കക്ക് നേരെ ഉപയോഗിച്ച ഒരു ചാവേർ ആക്രമണ രീതിയുടെ പേരാണ് ***കമികാസെ*** (കമികാസി, കമകാസി എന്നീ പേരുകളിലും വിശേഷിപ്പിക്കാറുണ്ട്). ഈ വാക്കിന് ജപ്പാൻ ഭാഷയിലുള്ള അർഥം *വിശുദ്ധ കാറ്റ്* എന്നാണ്. ബോംബുകൾ ഘടിപ്പിച്ച യുദ്ധ വിമാനങ്ങൾ ജാപ്പനീസ് പൈലറ്റുമാർ അമേരിക്കൻ കപ്പലുകളിലേക്ക് ഇടിച്ചിറക്കുന്ന ആക്രമണ രീതിയായിരുന്നു കമികാസെ.

## അവലംബം

വർഗ്ഗം:രണ്ടാം ലോകമഹായുദ്ധം
വർഗ്ഗം:അപൂർണ്ണ ലേഖനങ്ങൾ
ഐറിൻ ആഡ്‍ലർ

ആർതർ കോനൻ ഡോയൽ രചിച്ച ഷെർലക് ഹോംസ് കഥകളിൽ പ്രത്യക്ഷപ്പെടുന്ന ഒരു സാങ്കൽപികകഥാപാത്രമാണ് **ഐറിൻ ആഡ്‍ലർ**. 1891 ൽ പ്രസിദ്ധീകരിച്ച ഒരു ബൊഹീമിയൻ അപവാദം എന്ന കഥയിലാണ് ഈ കഥാപാത്രം പ്രത്യക്ഷപ്പെടുന്നത്. ഷെർലക് ഹോംസ് കഥകളിലെ ഏറ്റവും ശ്രദ്ധേയമായ കഥാപാത്രമാണ് ഐറിൻ ആഡ്‍ലർ. ഷെർലക് ഹോംസിന് ഈ കഥാപാത്രത്തോട് പ്രണയമുണ്ടായിരുന്നുവെന്നാണ് പിന്നീട് ഷെർലക് ഹോംസ് കഥകളെ അടിസ്ഥാനപ്പെടുത്തി നടത്തിയ പഠനങ്ങൾ കണ്ടെത്തുന്നത്. ഷെർലക്ഹോംസ് ഈ സ്ത്രീയുടെ ബുദ്ധിയും കാര്യക്ഷമതയും കണ്ട് അത്ഭുതപരതന്ത്രനായി എന്നാണ് ബൊഹീമിയൻ അപവാദം എന്ന കഥയിൽ കോനാൻ ഡോയൽ രേഖപ്പെടുത്തിയിരിക്കുന്നത്.

വർഗ്ഗം:ഷെർലക് ഹോംസ്
എലിസബത്ത്‌ ബെന്നറ്റ്

1813 ൽ ജെയ്‍ൻ ഓസ്റ്റീൻ എഴുതിയ പ്രൈഡ് ആന്റ് പ്രെജുഡിസ് എന്ന നോവലിലെ പ്രധാന കഥാപാത്രമാണ് **എലിസബത്ത് ബെന്നറ്റ്**. എലിസ, ലിസ്സി എന്നാണ് ഈ കഥാപാത്രം സാധാരണയായി അറിയപ്പെടുന്നത്. എലിസബത്തിന്റെ കുടുംബത്തിലെ അഞ്ച് പെൺമക്കളിൽ രണ്ടാമത്തവളാണ് എലിസബത്ത്. സാമ്പത്തിക ഭദ്രതക്കും സൗകര്യങ്ങൾക്കുമായാണ് എലിസബത്ത് വിവാഹം കഴിക്കുന്നത്. എന്നാൽ പ്രണയത്തിനായി വിവാഹം കഴിക്കാനാണ് എലിസബത്ത് ആഗ്രഹിച്ചിരുന്നത്.

ജെയ്‍ൻ ഓസ്റ്റീന്റെ എക്കാലത്തെയും മികച്ച നായികമാരിലൊന്നായാണ് എലിസബത്ത് ബെന്നറ്റ് അറിയപ്പെടുന്നത്. ബ്രിട്ടീഷ് സാഹിത്യത്തിലെ ഏറ്റവും പ്രിയപ്പെട്ട കഥാപാത്രമായി എലിസബത്തിനെ മാറ്റുന്നത് അവളുടെ സ്വഭാവത്തിലെ സങ്കീർണ്ണതകളാണ്. "പ്രസിദ്ധീകരിപ്പെട്ട സാഹിത്യങ്ങളിലെ ഏറ്റവും മനോഹരമായ കഥാപാത്രങ്ങളിലൊന്നാണ് ലിസ്സി" എന്നാണ് ജെയ്‍ൻ ഓസ്റ്റീൻ തന്നെ കുറിച്ചിരിക്കുന്നത്.

വർഗ്ഗം:കഥാപാത്രങ്ങൾ
മഹാണി

ഒരു വസ്തുവിന്റെ അല്ലെങ്കിൽ സാധനത്തിന്റെ ഒരു അളവ് മാനത്തിന്റെ പതിനാറിൽ ഒരു ഭാഗത്തിനു (1/16)പറയുന്ന പേരാണ് **മഹാണി**.പഴയ ആധാരങ്ങളിലും മറ്റുരേഖകളിലും ഈ വാക്ക് സാധാരണയായി ഉപയോഗിച്ചുവന്നിരുന്നു. പഴയ രേഖകളിൽ *മകാണി* എന്നും ഉപയോഗിച്ചുകാണുന്നുണ്ട്,
## അവലംബം

വർഗ്ഗം:അളവുകൾ
വർഗ്ഗം:പദസൂചികൾ
മനീഷ് സിസോദിയ

ആം ആദ്മി പാർട്ടി സ്ഥാപക നേതാവും 2015 ഫെബ്രുവരി മുതൽ ഡൽഹി ഉപ മുഖ്യമന്ത്രിയുമാണ്‌ **മനീഷ് സിസോദിയ**. ഡൽഹി സർക്കാരിന്റെ ധനകാര്യം, ആസൂത്രണം, സർവീസസ്, ഊർജം, വിദ്യാഭ്യാസം, ഉന്നത വിദ്യാഭ്യാസം, ഐ.ടി, സാങ്കേതിക വിദ്യാഭ്യാസം,  അഡ്മിനിസ്ട്രേറ്റിവ് തുടങ്ങിയ വകുപ്പുകളും കയ്യാളുന്നത് അദ്ദേഹമാണ്.

2006 ഡിസംബറിൽ അരവിന്ദ് കെജ്രിവാൾ, അഭിനന്ദൻ സെഖ്രി എന്നിവരുമായി ചേർന്ന് പബ്ലിക് കോസ് റിസർച്ച് ഫൗണ്ടേഷൻ ആരംഭിച്ചു. 2006 ൽ രാജ്യമെമ്പാടും വിവരാവകാശ നിയമത്തെ കുറിച്ചു പ്രചാരണം നടത്തി. തദ്ദേശഭരണത്തിൽ കാര്യക്ഷമത ഉറപ്പുവരുത്തുക, വിവരാവകാശനിയമത്തിനായി പ്രചാരണം നടത്തുക എന്നിവയായിരുന്നു ഫൗണ്ടേഷന്റെ ദൗത്യങ്ങൾ.
2012 ജൂലൈ മാസത്തിൽ കളങ്കിതരായ പതിനഞ്ച്‌ കേന്ദ്രമന്ത്രിമാർക്കെതിരായി അന്വേഷണം നടത്തണമെന്നാവശ്യപ്പെട്ടുകൊണ്ട്‌ അരവിന്ദ് കെജ്രിവാളിനും ഗോപാൽറായിക്കുമൊപ്പം ജന്ദർ മന്തറിൽ അനിശ്ചിതകാല നിരാഹാര സത്യഗ്രഹം നടത്തി. തുടർന്ന് 2012 സെപ്റ്റംബറിൽ ആം ആദ്മി പാർട്ടിയുണ്ടാക്കുന്നതിൽ പങ്കാളിയായി.
മണക്കാട്, കൊല്ലം ജില്ല

കൊല്ലം ജില്ലയുടെ പടിഞ്ഞാറു ഭാഗത്തായി സ്ഥിതിചെയ്യുന്ന ഒരു പ്രദേശമാണ് **മണക്കാട്** (English:Manakkadu). കൊല്ലം കോർപ്പറേഷനു കീഴിലുള്ള 55 വാർഡുകളിൽ 33-ആമത്തെ വാർഡാണു മണക്കാട്.. കൊല്ലം കോർപ്പറേഷൻറെ 6 മേഖലകളിലൊന്നായ വടക്കേവിള വില്ലേജിനു കീഴീലുള്ള വാർഡാണിത്.

## '''ഭരണസംവിധാനം'''

കൊല്ലം കോർപ്പറേഷന്റെ അധികാര പരിധിയിലുള്ള പ്രദേശമാണിത്.ഭരണസൗകര്യങ്ങൾക്കായി കോർപ്പറേഷനെ 6 മേഖലകളായി(zones) തിരിച്ചിട്ടുണ്ട്.അവയാണ്
#സെൻട്രൽ സോൺ 1
#സെൻട്രൽ സോൺ 2
# കിളിക്കൊല്ലൂർ‍
# ശക്തികുളങ്ങര
# വടക്കേവിള
# ഇരവിപുരം
ഇതിൽ വടക്കേവിള വില്ലേജിനു കീഴിൽ വരുന്ന വാർഡാണ് മുള്ളുവിള (വാർഡ് നമ്പർ-33).മറ്റു വാർഡുകൾ താഴെ,
* പുന്തലത്താഴം
* പാലത്തറ
* മുള്ളുവിള, കൊല്ലം ജില്ല (2015 വരെ)
* പള്ളിമുക്ക്
* അയത്തിൽ
* അമ്മൻനട
* വടക്കേവിള
മണക്കാട് വാർഡിൻറെ ഇപ്പോഴത്തെ കൗൺസിലർ എൻ. സഹൃദയൻ ( സി.പി.എം. ) ആണ്. .

## '''ജനജീവിതം'''

2011ലെ സെൻസസ് അനുസരിച്ച് ഇവിടുത്തെ ജനസംഖ്യ 7789 ആണ്.ആകെ വീടുകളുടെ എണ്ണം 1794 ആണ്.ഉയർന്ന സാക്ഷരത (93.32%)യുള്ള പ്രദേശമാണ്.സ്ത്രീ-പുരുഷ അനുപാതം 1063 അണ്..കേരളീയ വസ്ത്രധാരണ-ഭക്ഷണ ജീവിത രീതികളാണ് ഇവിടുത്തെ ജനങ്ങളുടേത്.

## '''അവലംബം'''



വർഗ്ഗം:കൊല്ലം കോർപ്പറേഷൻ-വാർഡുകൾ
ബോട്ട് ഇൻ ലാന്റ്

റവന്യൂ റിക്കവറി നടപടിപ്രകാരം കുടിശ്ശികക്കാരന്റെ അല്ലെങ്കിൽ സ്ഥാപനത്തിന്റെ സ്ഥാവരവസ്തുക്കൾ സർക്കാരിലേയ്ക്ക് ജപ്തി ചെയ്യുകയും പലപ്രാവശ്യം പൊതുലേലത്തിനു വയ്ക്കുകയും  മതിയായ വിലയ്ക്കു ലേലം കൊള്ളാൻ ആളില്ലാതെ വരുന്നസാഹചര്യത്തിൽ പ്രസ്തുത ഭൂമി സർക്കാർ തന്നെ നാമമാത്രമായ തുകയ്ക്ക് ( ഒരു രൂപ) ലേലത്തിൽ പിടിച്ച് സർക്കാർ വസ്തുവാക്കി മാറ്റുന്നു. ഈ വസ്തുവിനെയാണ് **ബോട്ട് ഇൻ ലാന്റ്** എന്നതു കൊണ്ട് വിവക്ഷിയ്ക്കുന്നത്.
## അവലംബം

വർഗ്ഗം:പദസൂചികൾ
പൂക്കോട്ടൂർ യുദ്ധം

മലബാർ കലാപത്തിന്റെ ഭാഗമായി മലപ്പുറം ജില്ലയിലെ പൂക്കോട്ടൂരിൽ വെച്ച് ബ്രിട്ടീഷ് സൈന്യവുമായി നടന്ന ഒരു പോരാട്ടമാണ് **പൂക്കോട്ടൂർ യുദ്ധം**. 1857-ലെ ഒന്നാം ഇന്ത്യൻ സ്വാതന്ത്ര്യ സമരത്തിനു ശേഷം ബ്രിട്ടീഷ് സാമ്രാജ്യം നേരിടേണ്ടി വന്ന ഒരു സായുധ പോരാട്ടമായിരുന്ന പൂക്കോട്ടൂർ യുദ്ധത്തെ യുദ്ധമെന്ന് (Battle of Pookkottur) തന്നെ ബ്രിട്ടീഷുകാർ രേഖപ്പെടുത്തിയിട്ടുണ്ട്. തങ്ങളെ നേരിടാൻ ബ്രിട്ടീഷ് പട്ടാളം എത്തുന്നതറിഞ്ഞു മാപ്പിള മുസ്‌ലിങ്ങൾ പട്ടാളത്തെ ഗറില്ലാ യുദ്ധമുറയിൽ നേരിടാൻ തീരുമാനിക്കുകയായിരുന്നു. എന്നാൽ ആയുധ ശേഷിയിൽ ഏറെ മുന്നിലുണ്ടായിരുന്ന ബ്രിട്ടീഷ് പട്ടാളം അഞ്ചു മണിക്കൂർ നീണ്ട പൊരിഞ്ഞ യുദ്ധത്തിനൊടുവിൽ പിൻവാങ്ങി.

## പശ്ചാത്തലം
പൂക്കോട്ടുരിലെ ജനസംഖ്യയിൽ ഭൂരിപക്ഷമായിരുന്ന മാപ്പിള മുസ്‌ലിങ്ങളിലധികവും സ്വന്തമായി ഭൂമിയില്ലാത്തവരും മറ്റ്‌ വരുമാന മാർഗ്ഗമില്ലാത്തവരുമായിരുന്നു. ഇവരുടെ വീടുകളിൽ മിക്ക ദിവസവും പട്ടിണിയായിരുന്നു. പൂക്കോട്ടൂരിലേയും പരിസര പ്രദേശങ്ങളിലേയും ഭൂമിയുടെ മുക്കാൽ ഭാഗവും നിലമ്പൂർ കോവിലകം വകയുള്ളതാണ്‌. അവർക്ക്‌ പൂക്കോട്ടൂരിൽ ഒരു കോവിലകമുണ്ട്‌. കോവിലകം വക ഭൂമി ഭൂരിഭാഗവും കുടിയാൻമാരായി പാട്ടത്തിനെടുത്തിരുന്നത്‌ കഠിനാദ്ധ്വാനികളായ മാപ്പിളമാരായിരുന്നു. ജൻമി - കുടിയാൻ ബന്ധം അക്കാലത്ത്‌ സൌഹാർദ്ധ പൂർണ്ണമായിരുന്നില്ല. അതുകൊണ്ട്‌ തന്നെമുൻകാലങ്ങളിൽ അനേകം ജൻമി കൂടിയാൻ സംഘട്ടനങ്ങൾ നടന്നിട്ടുണ്ടായിരുന്നു

## യുദ്ധ മുന്നൊരുക്കങ്ങൾ
## അനന്തര സംഭവങ്ങൾ
## അവലംബം

വർഗ്ഗം:കേരളത്തിൽ നടന്ന യുദ്ധങ്ങൾ
വർഗ്ഗം:ഇന്ത്യയിൽ നടന്ന യുദ്ധങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം സംസ്ഥാനം തിരിച്ച്
വിദ്യുന്മാല

ഓരോ പാദത്തിലും എട്ട് അക്ഷരം വീതംവരുന്ന അനുഷ്ടുപ്പ് ഛന്ദസ്സിലുള്ള വൃത്തമാണ്‌ **വിദ്യുന്മാല**.
## ലക്ഷണം

## ഉദാഹരണം

വർഗ്ഗം:അനുഷ്ടുപ്പ് ഛന്ദസ്സ്
വർഗ്ഗം:നാട്യശാസ്ത്രത്തിലെ വൃത്തങ്ങൾ
അനുഷ്ടുപ്പ് (ഛന്ദസ്സ്)

ശ്ലോകത്തിലെ ഓരോ പാദത്തിലും എട്ട് അക്ഷരങ്ങൾ വരുന്നതാണ് അനുഷ്ടുപ്പ് ഛന്ദസ്സ്. അനുഷ്ടുപ്പ് ഛന്ദസ്സിൽ അനുഷ്ടുപ്പ് എന്നു പേരുള്ള ഒരു വൃത്തവുമുണ്ട്.
അനുഷ്ടുപ്പ് ഛന്ദസ്സിലെ പ്രധാന വൃത്തങ്ങൾ
#വിദ്യുന്മാലാ
#ചിത്രപദാ
#മാണവകം
#സമാനികാ
#പ്രമാണികാ
#നാരാചികാ
#കബരീ
#ഹംസരുത
#വിതാനം
#നാഗരികം
#വക്ത്രം
#പത്ഥ്യാവക്ത്രം (യുഗവിപുല)
#വിപരീതപത്ഥ്യാവക്ത്രം
#ചപലാവക്ത്രം
#ഭവിപുലാ
#നവിപുലാ
#രവിപുലാ
#മവിപുലാ
#തവിപുലാ
#അനുഷ്ടുപ്പ് (അനുഷ്ടുഭം, പദ്യം, ശ്ലോകം)
#സിംഹലീല
#മത്തചേഷ്ടിതം
#ചിത്തവിലാസിതം
#

വർഗ്ഗം:ഛന്ദസ്സ്
വേൺഹെർ വോൺ ബ്രൗൺ

***ആധുനിക റോക്കറ്റുകളുടെ പിതാവ്*** എന്ന് വിശേഷിക്കപ്പെടുന്ന അതിപ്രഗൽഭനായ ഒരു ജർമൻ - അമേരിക്കൻ റോക്കറ്റ് ശാസ്ത്ര എഞ്ചിനീയറാണ് **വേൺഹെർ വോൺ ബ്രൗൺ** (Wernher von Braun). ഹിറ്റ്‌ലർക്ക് വേണ്ടി ലോകത്തിലെ ആദ്യത്തെ ഗൈഡഡ് ബാലിസ്റ്റിക് മിസൈലായ *വി 2* മിസൈൽ നിർമ്മിച്ചത്‌ വോൺ ബ്രൗൺ ആയിരുന്നു. രണ്ടാം ലോകയുദ്ധത്തിന് ശേഷം അമേരിക്കയിലേക്ക് കുടിയെറിയ വോൺ ബ്രൗൺ ആദ്യത്തെ അമേരിക്കൻ ഉപഗ്രഹത്തെ വിക്ഷേപിച്ച എക്സ്പ്ലോറർ റോക്കറ്റുകളുടെ നിർമ്മാണത്തിലും പങ്കാളിയായി. നാസയുടെ രൂപീകരണ ശേഷം അതിൽ അംഗമായ വോൺ ബ്രൗൺ മനുഷ്യനെ ചന്ദ്രനിലെത്തിച്ച സാറ്റെൺ റോക്കറ്റുകളുടെ നിർമ്മാണത്തിലും പങ്കുവഹിച്ചു. 

## അവലംബം

വർഗ്ഗം:1977-ൽ മരിച്ചവർ
വർഗ്ഗം:1912-ൽ ജനിച്ചവർ
വർഗ്ഗം:ജർമ്മൻ റോക്കറ്റ് ശാസ്ത്രജ്ഞർ
മേഘാവതി സുകാർണോപുത്രി

2001 മുതൽ 2004 വരെ ഇന്തോനേഷ്യയുടെ പ്രസിഡണ്ടായിരുന്നു **മേഘാവതി സുകാർണോപുത്രി** ഇന്തോനേഷ്യയിലെ പ്രധാന രാഷ്ട്രീയ പാർട്ടികളിലൊന്നായ പി.ഡി.ഐ-പി(Partai Demokrasi Indonesia Perjuangan)യുടെ നേതാവാണ് അവർ. ഇന്തോനേഷ്യയുടെ ആദ്യത്തെ പ്രസിഡണ്ടായിരുന്ന (1945 -1967) സുകാർണോവിന്റെ മകളാണ് മേഘാവതി. 1999 മുതൽ 2001 വരെ അബ്ദുൾറഹിമാൻ വഹീദ് പ്രസിഡണ്ടായിരുന്നപ്പോൾ വൈസ് പ്രസിഡണ്ടായിരുന്നു അവർ.

## ആദ്യകാല ജീവിതം
സുകാർണോവിന്റെ ഒൻപത് ഭാര്യമാരിലൊരാളായിരുന്ന ഫത്മാവതിയുടെ മകളായി 1947 ജനുവരി 23-ന് യോഗകാർത്തായിൽ ജനിച്ചു. സുകാർണോവിന്റെ രണ്ടാമത്തെ കുട്ടിയായ അവർ മേർഡക കൊട്ടാരത്തിലാണ് വളർന്നത്. ഒഡീഷയിലെ മുഖ്യമന്ത്രിയായിരുന്ന ബിജു പട്നായക്കാണ് മേഘാവതി എന്ന പേർ നിർദ്ദേശിച്ചത്. 

## ഇന്തോനേഷ്യൻ പ്രസിഡണ്ട് പദവിയിൽ
2001 ജൂലൈ 23-ന് പീപ്പിൾസ് കൺസൽടേറ്റീവ് അസ്സംബ്ലി (MPR) വഹീദിനെ പ്രസിഡണ്ടുസ്ഥാനത്തുനിന്നും  നീക്കി, അന്നുതന്നെ മേഘാവതി പ്രസിഡണ്ട് ആയി സത്യപ്രതിജ്ഞ ചെയ്തു. മുസ്ലീം രാജ്യത്തെ നയിക്കുന്ന അഞ്ചാമത്തെ വനിതയായി( ബേനസീർ ഭൂട്ടോ, ടർക്കിയുലെ തൻസു സില്ലർ, ഖാലിദാ സിയ, ഹസീന വജീദ് എന്നിവർക്കുശേഷം). പിന്നീട് 2004-ലെ പ്രസിഡന്റ് തിരഞ്ഞെടുപ്പിൽ സുശീലോ ബംബാങ് യുധോയോനോട് പരാജയപ്പെട്ടു.

## അവലംബം

വർഗ്ഗം:ഇന്തോനേഷ്യയുടെ പ്രസിഡന്റുമാർ
വർഗ്ഗം:ഇന്തോനേഷ്യയുടെ വൈസ് പ്രസിഡണ്ടുമാർ
വർഗ്ഗം:1947-ൽ ജനിച്ചവർ
വർഗ്ഗം:ജനുവരി 23-ന് ജനിച്ചവർ
ബുറാൻ

അമേരിക്കൻ സ്പേസ് ഷട്ടിലുകൾക്ക് മറുപടിയെന്ന വണ്ണം സോവിയറ്റ് യൂണിയൻ വികസിപ്പിച്ച സ്പേസ് ഷട്ടിലാണ് **ബുറാൻ** (, , അർഥം *മഞ്ഞുകാറ്റ്*). റഷ്യയിലെ ബഹിരാകാശ ഏജൻസിയായ *എനർജിയ കോർപ്പ്* സ്പേസ് എഞ്ചിനീയർ ഗ്ലെബ് ലൊസിനോ ലോസിൻസ്കി ആയിരുന്നു ബുറാന്റെ രൂപകൽപ്പന നടത്തിയത്. അമേരിക്കൻ സ്പേസ് ഷട്ടിലുകളോട് സമാന രൂപ സാദ്രിശ്യമായാണ് ബുറാൻ രൂപകൽപന ചെയ്തത്. നിർമ്മിക്കപ്പെട്ട റോക്കറ്റുകളിൽ ഏറ്റവും ശക്തി കൂടിയ *എനർജിയ റോക്കറ്റ്*  ബുറാന്റെ കാരിയർ റോക്കറ്റായി നിർമിച്ചു. 1988 നവംബർ 15ന് ആദ്യത്തെ പരീക്ഷണ ബഹിരാകാശ യാത്ര ബുറാൻ വിജയകരമായി പൂർത്തിയാക്കി. മൂന്നര മണിക്കൂർ നീണ്ട മനുഷ്യരഹിതമായ യാത്രയിൽ ബുറാൻ ഭൂമിയെ രണ്ടു തവണ വലം വെച്ചു തിരിച്ചിറങ്ങി.  

എന്നാൽ അധികം വൈകാതെ സോവിയറ്റ് യൂണിയന്റെ ബഹിരാകാശ പദ്ധതികളിൽ നാഴികക്കല്ലാവുമായിരുന്ന ബുറാൻ പ്രോജക്റ്റ് സാമ്പത്തിക പ്രതിസന്ധിമൂലം റദ്ദാക്കാനുള്ള തീരുമാനം ഉണ്ടായി. സോവിയറ്റ് യൂണിയന്റെ തകർച്ചക്ക് ശേഷം 1993ൽ പദ്ധതി മുഴുവനായും ഉപേക്ഷിച്ചു. മോസ്ക്കോയിൽ നിർമിച്ച ബുറാൻ ഷട്ടിലിനെ വിക്ഷേപണ കേന്ദ്രമായ ബൈക്കാനൂർ വിക്ഷേപണ കേന്ദ്രത്തിൽ എത്തിക്കുന്നതിനായാണ് നിർമ്മിക്കപ്പെട്ടതിൽ ഏറ്റവും വലിയ വിമാനം എന്നറിയപ്പെടുന്ന ആന്റൊനോവ് ഏ.എൻ. 225 നിർമിച്ചത്.

## അവലംബം

വർഗ്ഗം:ബഹിരാകാശവാഹനങ്ങൾ
മത്തമയൂരം

പാദത്തിൽ പതിമൂന്നക്ഷരമുള്ള അതിജഗതി ഛന്ദസ്സിൽ ഉൾപ്പെടുന്ന ഒരു വൃത്തമാണ്‌ മത്തമയൂരം. ഇതൊരു സമവൃത്തമാണ്.
## ലക്ഷണം

## ഉദാഹരണങ്ങൾ

വർഗ്ഗം:അതിജഗതി ഛന്ദസ്സ്
വർഗ്ഗം:നാട്യശാസ്ത്രത്തിലെ വൃത്തങ്ങൾ
ഷെൻസൊയു

അമേരിക്കക്കും സോവിയറ്റ് റഷ്യക്കും ശേഷം മനുഷ്യനെ ബഹിരാകാശത്തെത്തിച്ച രാഷ്ട്രം എന്ന ബഹുമതി നേടിയ ചൈനയുടെ ഏകോപയോഗ ബഹിരാകാശ വാഹനമാണ് **ഷെൻസൊയു** (). റഷ്യയുടെ സൊയൂസ് എകോപയോഗ ബഹിരാകാശ വാഹനത്തിന്റെ മാതൃകയിലാണ് ഇത് നിർമിച്ചിരുന്നത്. എന്നാൽ സോയൂസിനെക്കാൾ വലിപ്പം കൂടുതലാണ്. ലോങ്ങ്‌ മാർച്ച് റോക്കറ്റാണ് ഷെൻസൊയുവിന്റെ കാരിയർ റോക്കറ്റ്. ഇതുവരെ മോത്തം 10 വിക്ഷേപണങ്ങൾ ഷെൻസൊയു പരമ്പരയിൽ ഉണ്ടായിട്ടുണ്ട്. ആദ്യത്തെ നാലും ആളില്ലാത്ത പരീക്ഷണ വിക്ഷേപണങ്ങളായിരുന്നു. ഷെൻസൊയു 5ൽ യാത്ര ചെയ്ത യാങ്ങ് ലിവെ ആദ്യ ചൈനീസ്‌ ബഹിരാകാശ സഞ്ചാരി എന്ന ബഹുമതിക്കർഹനായി.
## ഇതുവരെ വിക്ഷേപിച്ചവ
### Missions launched

* ഷെൻസൊയു 1 – November 19, 1999 –  ആദ്യ വിക്ഷേപണം. ആളുകളെ വഹിച്ചിരുന്നില്ല
* ഷെൻസൊയു 2 – January 9, 2001 – മൃഗങ്ങളെ വഹിച്ചു
* ഷെൻസൊയു 3 – March 25, 2002 – പരീക്ഷണ ഡമ്മികളെ വഹിച്ചു
* ഷെൻസൊയു 4 – December 29, 2002 – പരീക്ഷണ ഡമ്മികളെ വഹിച്ചു. ചില പരീക്ഷണങ്ങൾ നടത്തി
* ഷെൻസൊയു 5 – October 15, 2003 – 14 യാങ്ങ് ലിവേ എന്ന ആദ്യ ചൈനീസ്‌ ബഹിരാകാശ സഞ്ചാരിയെ വഹിച്ചു. പേടകം സുരക്ഷിതമായി തിരിച്ചെത്തി.
* ഷെൻസൊയു 6 – October 12, 2005 – അഞ്ചു ദിവസത്തെ യാത്രയിൽ ഫെയ് ജുൻലോങ്ങ്‌, നീ ഹൈഷെങ്ങ് എന്നീ രണ്ടു സഞ്ചാരികൾ ബഹിരാകാശത്ത്.
* ഷെൻസൊയു 7 – September 25, 2008 – സായ് സൈഗങ്ങ്, ലിയു ബോമിംഗ് ജിംഗ് ഹൈപെങ്ങ് എന്നിവർ ബഹിരാകാശത്ത്. ബഹിരാകാശ നടത്തം വിജയകരമായി പരീക്ഷിച്ചു.
* ഷെൻസൊയു 8 – October 31, 2011 – പരീക്ഷണ ഡമ്മികളുമായി ആളില്ലാത്ത വിക്ഷേപണം, ആദ്യത്തെ ചൈനീസ്‌ ബഹിരാകാശ നിലയം  ടിയാൻഗോങ്ങ്‌ 1മായി വിജയകരമായി സന്ധിച്ചു.
* ഷെൻസൊയു 9 – June 16, 2012 – വനിതയടക്കം മൂന്നുപേരുമായി വിക്ഷേപിച്ചു. ടിയാൻഗോങ്ങ്‌ 1 ബഹിരാകാശ നിലയവുമായി സന്ധിച്ചു.  29 June 2012 ന് രണ്ടാഴക്കാലത്തെ വാസത്തിനോടുവിൽ വിജയകരമായി തിരിച്ചെത്തി.
* ഷെൻസൊയു 10 – June 11, 2013 –രണ്ടാമത്തെ വനിതയടക്കം മൂന്നു പേരുമായി വിക്ഷേപിച്ചു രണ്ടു ദിവസത്തിന് ശേഷം ടിയാൻഗോങ്ങ്‌ 1 ബഹിരാകാശ നിലയവുമായി സന്ധിച്ചു.

## അവലംബം

വർഗ്ഗം:ബഹിരാകാശവാഹനങ്ങൾ
എ. ജയശങ്കർ

ഒരു അഭിഭാഷകനും കേരളത്തിലെ രാഷ്ട്രീയ നിരീക്ഷകനും രാഷ്ട്രീയ നിരൂപകനുമാണ് **അഡ്വക്കറ്റ് എ. ജയശങ്കർ**. മാധ്യമം ദിനപത്രത്തിൽ 'കെ. രാജേശ്വരി' എന്ന തൂലികാ നാമത്തിൽ എഴുതിയ ലേഖനങ്ങൾ ശ്രദ്ധിക്കപ്പെട്ടിരുന്നു. മലയാളികൾക്കിടയിൽ അദ്ദേഹം കൂടുതൽ പ്രശസ്തി നേടിയത് ഇന്ത്യാവിഷൻ ചാനലിലെ പ്രതിവാര ദിനപത്ര അവലോകന പരിപാടിയായ ***വാരാന്ത്യം*** എന്ന പരിപാടിയിലൂടെയാണ്.  തനതായ ഒരു അവതരണ ശൈലിയാണ് ഈ പരിപാടിയിൽ അദ്ദേഹം പ്രകടമാക്കുന്നത്. മലയാളത്തിലെ പ്രമുഖ വാർത്താ ചാനലുകളിലെല്ലാം രാഷ്ട്രീയ ചർച്ചകളിൽ സ്ഥിരം സാന്നിധ്യമാണ് ഇദ്ദേഹം. കേരള രാഷ്ട്രീയത്തിലെയും ഇന്ത്യൻ രാഷ്ട്രീയത്തിലെയും ജയശങ്കറിന്റെ അഗാധമായ അറിവിനൊപ്പം ഹാസ്യവും ഗൗരവവും കലർന്ന അദ്ദേഹത്തിന്റെ നിർഭയത്വതോടെയുള്ള അവതരണ രീതിയും ഏറെ ജനപ്രിയമാണ്. ഇന്ത്യൻ അസോസിയേഷൻ ഓഫ് ലോയേർസ് എന്ന സംഘടയുടെ ജനറൽ സെക്രട്ടറി കൂടിയാണദ്ദേഹം. കേരളത്തിന്റെ പൊതുമണ്ഡലത്തിലെ സുപരിചിതസാന്നിധ്യമാണ് അഡ്വ.എ. ജയശങ്കർ.

## കുടുംബവും ആദ്യകാലവും
ജയശങ്കറുടെ ജന്മനാട് ആലുവയ്കടുത്ത് ദേശം എന്ന സ്ഥലത്താണ്. അച്ഛൻ വാസുദേവൻ പിള്ള എഫ്.എ.സി.ടിയിൽ ഉദ്യോഗസ്ഥനായിരുന്നു. അദ്ദേഹം  ആദ്യകാല കമ്യൂണിസ്റ്റ് പ്രവർത്തകനായിരുന്നു. അറുപത്തിനാലിൽ അദ്ദേഹം കമ്യൂണിസ്റ്റ് പാർട്ടിയുടെ സ്ഥാനാർഥിയായി പഞ്ചായത്തിലേക്ക് മത്സരിച്ച് ജയിച്ചു. പിന്നീട് കമ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി.പി.എമ്മിൽ പോയി. 
സഹകരണ വകുപ്പിലെ ഡെപ്യൂട്ടി രജിസ്ട്രാറയിരുന്നു അമ്മ സൗദാമിനി.അമ്മയുടെ സ്ഥലം ഇടപ്പള്ളിക്കടുത്ത് ചേരാനല്ലൂരാണ്.അമ്മ അടിയുറച്ച കോൺഗ്രസുകാരിയായിരുന്നു. അവരുടെ മൂന്നു മക്കളിൽ മൂത്തത് ജയശങ്കർ ആയിരുന്നു. പിന്നെ ഒരു അനിയനും ഒരു അനിയത്തിയും. 2014 -ൽ  51 -ആം വയസ്സയിൽ ഡോ . ജയയെ വിവാഹം ചെയ്തു. 

## പഠനം
നാലാംക്ലാസുവരെ ദേശത്തിന് അടുത്തുള്ള സർക്കാർ എൽ.പി. സ്‌കൂളിലാണ് പഠിച്ചത്. അതുകഴിഞ്ഞ് പത്തുവരെ നെടുമ്പാശ്ശേരി മാർ അത്തനേഷ്യസ് സ്‌കൂളിൽ പഠിച്ചു. ഡിഗ്രിയും പോസ്റ്റ് ഗ്രാജുവേഷനും ആലുവാ യു.സി. കോളേജിലാണ് പഠിച്ചത്. ചരിത്രമായിരുന്നു വിഷയം.അവിടെ വെച്ചാണ് തനിക്ക് രാഷ്ട്രീയത്തിലും ചരിത്രത്തിലും താല്പര്യമുണ്ടായതെന്ന് അദ്ദേഹം ഒരു അഭിമുഖത്തിൽ പറയുകയുണ്ടായിട്ടുണ്ട്. 1985-ൽ എം.എ. പാസായി ജയശങ്കർ എറണാകുളം ലോ കോളേജിൽ ചേർന്നു. 1988-ൽ എൽഎൽ.ബി. പാസായി എറണാകുളത്ത് എം. രാമചന്ദ്രന്റെ ഒപ്പം ജയശങ്കർ പ്രാക്ടീസ് തുടങ്ങി. ഏഴുകൊല്ലം അദ്ദേഹത്തോടൊപ്പമായിരുന്നു.

1996 മുതൽ 2000 വരെ കാലഘട്ടത്തിൽ ഗവണ്മെന്റ് പ്ലീഡറായി ഇദ്ദേഹം സേവനമനുഷ്ഠിച്ചിട്ടുണ്ട്. ആ കാലഘട്ടത്തിൽ തന്റെ സുഹൃത്തും സഹപ്രവർത്തകനുമായിരുന്ന അലക്സാണ്ടർ തോമസിന്റെ പ്രേരണയിലാണ് അദ്ദേഹം ആനുകാലികങ്ങളിൽ ലേഖനങ്ങൾ എഴുതാനാരംഭിച്ചത്. 2000-ൽ പ്ലീഡർ സ്ഥാനം രാജിവെച്ചു കഴിഞ്ഞാണ് അദ്ദേഹം പൂർണ്ണമായും എഴുത്തിലേക്ക് തിരിയുന്നത്. ആദ്യമായി മാധ്യമം വാരികയിലാണ് എഴുതാൻ ആരംഭിച്ചത്. സുഹൃത്തുക്കളുടെ സഹാത്തോടെ കെ.രാജേശ്വരി എന്ന തൂലികാനാമം കണ്ടെത്തുകയായിരുന്നു എന്നും, തുടക്കക്കാരനായതിനാലും കൂടുതൽ ശ്രദ്ധ ലഭിക്കാനുമാണ് സ്ത്രീനാമത്തിൽ എഴുതാനാരംഭിച്ചതെന്നും അദ്ദേഹം പറയുകയുണ്ടായി.

ജയശങ്കറിനെ ആദ്യമായി രാഷ്ട്രീയ ചർച്ചകളിൽ പങ്കെടുപ്പിച്ചത് ഇന്ത്യാവിഷൻ ചാനലാണ്; തുടർന്ന് മലയാളത്തിലുണ്ടായ മറ്റു വാർത്താചാനലുകളും അദ്ദേഹത്തിനെ ചർച്ചകളിലേക്ക് ക്ഷണിക്കാൻ തുടങ്ങുകയുമാണുണ്ടായത്.

## ഓഫീസ് ആക്രമണം
സോളാർ തട്ടിപ്പ് കേസിന്റെ ഭാഗമായി എൽ.ഡി.എഫ്. നടത്തിയ സമരത്തിനിടെ കണ്ണൂരിൽ മുഖ്യ മന്ത്രി ഉമ്മൻ ചാണ്ടിയെ കല്ലെറിഞ്ഞ സംഭവത്തെ ഹാസ്യരൂപത്തിൽ ന്യായീകരിച്ചതിന് അദ്ദേഹത്തിന്റെ ഓഫീസ് 2013 ഒക്ടോബർ 27ന് യൂത്ത്കൊണ്ഗ്രസ്സുകാർ അടിച്ചു തകർക്കുകയുണ്ടായി

## അവലംബങ്ങൾ

## പുറം കണ്ണികൾ
* അഡ്വക്കറ്റ് ജയശങ്കറിന്റെ ഫേസ്ബുക്ക്‌ പേജ്

വർഗ്ഗം:ജീവിച്ചിരിക്കുന്നവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:1962-ൽ ജനിച്ചവർ
വർഗ്ഗം:അഭിഭാഷകർ
എന്റെ രാജ്യം എന്റെ ജീവിതം

എൽ.കെ. അദ്വാനിയുടെ ആത്മകഥയാണ് **എന്റെ രാജ്യം എന്റെ ജീവിതം**.

ഭാരതീയ ജനതാ പാർട്ടിയുടെ നേതൃസ്ഥാനത്തേക്കുള്ള തന്റെ യാത്രയെക്കുറിച്ചാണ് അദ്വാനി പുസ്തകത്തിൽ പറയുന്നത്. വിഭജനത്തിന് ഇരയാകേണ്ടിവന്ന അഭയാർത്ഥിയായി അദ്ദേഹം സ്വയം വിശേഷിപ്പിക്കുന്നു.
 
തന്റെ ജീവിതത്തിൽ നിർണ്ണായകസ്വാധീനം ചെലുത്തിയ വ്യക്തികളെ അദ്ദേഹം ഗ്രന്ഥത്തിൽ വിവരിക്കുന്നു. പണ്ഡിറ്റ് ദീൻദയാൽ ഉപാധ്യയയെ രാഷ്ട്രീയഗുരുവയിട്ടാണ് അദ്ദേഹം കാണുന്നത്. മദർ തെരേസ, ജയ്‌പ്രകാശ്‌ നാരായണൺ, രത്തൻ ടാറ്റ, എൻ. ആർ. നാരായണമുർത്തി തുടങ്ങി അമിതാഭ്ബച്ചൻ വരെ പുസ്തകത്തിൽ പരാമർശിക്കപ്പെടുന്നുണ്ട്. എൻ.ഡി.എ. ഭരണകാലത്തെക്കുറിച്ചും വാജ്പേയിയുമായുള്ള വ്യക്തിബന്ധത്തെക്കുറിച്ചും 1040 പേജുള്ള പുസ്തകത്തിൽ വിശദമാക്കുന്നു. 1999-ൽ എയർ ഇന്ത്യ വിമാനം കണ്ടഹാറിലേക്ക് തട്ടിക്കൊണ്ടുപോയതുമായി ബന്ധപ്പെട്ട രാഷ്ട്രീയ അനിശ്ചിതത്തിൽ അദ്വാനി ഇതിലൂടെ ഖേദം പ്രകടിപ്പിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ആത്മകഥകൾ
ഇ. പ്രജിത്‌

2015 ൽ കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം നേടിയ ചിത്രകാരനാണ് **ഇ. പ്രജിത്‌** (ജനനം 1993).
## ജീവിതരേഖ
1993-ൽ തലശ്ശേരിയിലാണ്‌ പ്രജിത്തിന്റെ ജനനം. തൃശ്ശൂർ കോളേജ്‌ ഓഫ്‌ ഫൈൻ ആർട്‌സിൽ അവസാന വർഷ വിദ്യാർത്ഥിയായ പ്രജിത്തിന്റെ, ജലച്ചായവും ചാർക്കോളും ഉപയോഗിച്ചാണ്‌ ചിത്രം രചിച്ച,  ശീർഷകമില്ലാത്ത (ട്രിപ്‌റ്റിച്ച്‌) ചിത്രത്തിനാണ്‌ 25,000 രൂപയുടെ മുഖ്യപുരസ്‌കാരം ലഭിച്ചിട്ടുള്ളത്‌.  ജീവിത യാഥാർത്ഥ്യങ്ങളിലെ വൈരുദ്ധ്യങ്ങളും സങ്കീർണ്ണതകളുമാണ്‌ തന്റെ സമീപകാലങ്ങളിലെ ചിത്രങ്ങളിൽ എന്ന്‌ പ്രജിത്‌ സൂചിപ്പിക്കുന്നു.
## പുരസ്കാരങ്ങൾ
*കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം(2015)
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:1993-ൽ ജനിച്ചവർ